Predstavnici MUP-a i IOM-a o naknadi štete u Blažuju i nabavci video nadzora\nZvaničnici MUP-a Kantona Sarajevo i Međunarodne organizacije za migracije (IOM) danas su u Sarajevu razgovarali o nadoknadi štete pričinjene prilikom nedavnih nereda u migrantskom kampu u Blažuju, te nabavci opreme koja je potrebna policiji za dalji rad i postavljanje video nadzora na području opština Ilidža i Hadžići, javlja srna.\nMinistar unutrašnjih poslova Kantona Sarajevo Admir Katica i policijski komesar Nusret Selimović razgovarali su sa šefom Misije IOM-a u BiH Laurom Lungaroti o implementaciji zaključaka kantonalne Vlade i Skupštine u vezi s migrantskom krizom.\nKada se radi o postavljanju ograde i kućnom redu u kampu, predstavnici IOM-a su naveli da je popravka ograde u toku, da kućni red postoji i da se poštuje.\nKatica je otvorio sa Lungarotijevom pitanje nadoknade štete pretrpljene u Blažuju, te predočio listu navedene opreme, koja podrazumijeva specijalna vozila, zaštitnu opremu za policijske službenike.\nTakođe, predočen je i elaborat o postavljanju video-nadzora na području opština Ilidža i Hadžići, za šta je dobijeno obećanje da će biti finansiran, saopšteno je iz MUP-a Kantona Sarajevo.\nZbog iznimno hladnog vremena u istočnoj Bosni na snazi narandžasti meteoalarm


Sutra počinje 10. GoetheFEST u Kulturnom centru Beograda | Headliner\nHome»Film»Sutra počinje 10. GoetheFEST u Kulturnom centru Beograda\nSutra počinje 10. GoetheFEST u Kulturnom centru Beograda\nHeadliner.rs / 06/10/2021 /\t0\t/\t40\nCurveball/ Photo: Sten Mende (promo, GoetheFEST)\nU četvrtak, 7. oktobra u dvorani Kulturnog centra Beograda u 20:00 časova, biće otvoreno deseto izdanje filmskog festivala GoetheFEST u organizaciji Goethe instituta u Srbiji.\nNa festivalu koji se ove godine održava od 7. do 11. oktobra pod sloganom “Morati ili hteti“, u Kulturnom centru Beograda biće prikazano osam nemačkih savremenih filmskih ostvarenja.\nNa otvaranju festivala biće prikazan film Johanesa Nabera “Curveball“, komedija između groteske i političke satire, koja istražuje nemačku perspektivu rata u Iraku.\nU petak, 8. oktobra, publika moći da pogleda i filmove “U komšiluku“ Danijela Brila (19h), tragikomediju o lažima puna crnog humora, a ujedno i rediteljski debi popularnog nemačkog glumca Danijela Brila. “Krvopije“ Julijana Radlmajera, metahoror komediju baziranu na datostima iz istorije kinematografije, na programu je istog dana u 21:00 čas.\nU subotu, 9. oktobra, u 19:00 časova će biti prikazano ostvarenje “Svet će biti drugačiji“ Ane Core Berahed, koje se bavi 11. septembrom 2021. iz perspektive partnerke počinioca.\nPublika će od 21:00 čas moći da pogleda nemačkog kandidata za Oskara “Tvoj sam čovek“ Marije Šrader, naučno-fantastičnu dramu sa komičnim elementima.\nLjudski faktor/ Photo: Klemens Hufnagl (promo, GoetheFEST)\nU nedelju, 10. oktobra, program će u 19:00 časova otvoriti film “Princ“, debitantsko ostvarenje rediteljke Lize Birvirt o visokobrazovanoj frankfurtskoj eliti punoj predrasuda.\n“Ljudski faktor“ Ronija Trokera, koji predstavlja psihogram jedne porodice ispričan iz više perspektiva, na programu je u 21:00 čas.\nFestival će u ponedeljak, 11. oktobra, u 20:00 časova zatvoriti novi film Dominika Grafa “Fabian“, ostvarenje koje prati troje glavnih protagonista u Berlinu kasne, politički turbulentne Vajmarske republike.\nFabian/ Photo: Lupa Film, Hanno Lentz (promo, GoetheFEST)\nTags:festivalfilmGoetheFESTKulturni centar Beograda\nGotova je "nebeska" trka... Rusi pretekli Toma Kruza i snimaju prvi igrani film u svemiru\nOtkazan sajam knjiga u Beogradu?


Lideri ASEAN-a ignorisali samit sa Vašingtonom - 04.11.2019, Sputnik Srbija\nLideri sedam od deset zemalja Asocijacije država jugoistočne Azije (ASEAN) nisu došli na samit sa Sjedinjenim Američkim Državama, na kojem je predstavnik... 04.11.2019, Sputnik Srbija\nsvet, vesti, asean\n08:55 04.11.2019 (Osveženo: 09:29 04.11.2019)\n© AP Photo / Gemunu AmarasingheSavetnik američkog predsednika za nacionalnu bezbednost Robert O'Brajan sa predstavnicima zemalja ASEAN-a na samitu ASEAN-SAD na Tajlandu\nSastanku su prisustvovali samo članovi tri delegacije: premijeri Tajlanda (koji ove godine predsedava ASEAN-om), Vijetnama i Laosa. Ostale zemlje bloka — Singapur, Malezija, Indonezija, Brunej, Kambodža, Mjanmar i Filipini — predstavljali su ministri spoljnih poslova.\nTramp nije došao na samit lidera ASEAN-a i Istočnoazijski samit 2-4. novembra u glavnom gradu Tajlanda, a u Bangkok nije poslao ni potpredsednika, ni državnog sekretara. U svojstvu predstavnika američke delegacije na samit su došli savetnik američkog predsednika za nacionalnu bezbednost Robert O‘Brajan i ministar trgovine Vilbur Ros.\nPrema rečima regionalnih posmatrača, to je netipično za Sjedinjene Američke Države smanjivanje nivoa predstavništva na sednicama ASEAN-a.\nKako je za medije izjavio filipinski ministar finansija Karlos Domingez, „ova odluka je doneta u vezi s odgovarajućim nivoom američke delegacije“.\n3 Novembar 2019, 08:37\nIstovremeno je u saopštenju Stejt departmenta navedeno da su Sjedinjene Američke Države usmerene na podržavanje suvereniteta zemalja-članica ASEAN-a.\nSamit ASEAN-SAD održan je u okviru 35. samita ASEAN-a u Bangkoku 4. novembra, pre početka glavnog programa.\nASEAN je osnovan 8. avgusta 1967. godine kao politička, ekonomska i kulturna regionalna, međuvladina organizacija 10 zemalja jugoistočne Azije. Članice ovog udruženja su Brunej, Vijetnam, Indonezija, Kambodža, Laos, Malezija, Mjanmar, Singapur, Tajland i Filipini.


JKP "Komunalac" nastavlja da uređuje javne prostore u Kuli - www.025.rs\nwww.025.rs / KULA / DRUŠTVO / JKP “Komunalac” nastavlja da uređuje javne prostore u Kuli\nMotivisani i spremni da svaki ugao svog mesta učine lepšim, radnici JKP „Komunalac“ nastavljaju odgovorno i uspešno sprovođenje radova u Kuli. Danas je nastavljeno košenje trave na više lokacija – u ulicama Vinogradska i Boška Buhe, kao i na potezu prema „Ribnjaku“. Takođe, izvršeno je i košenje između sadnica na lokaciji gde je vršeno pošumljavanje. Ujedno su i ekipe vodovoda nastavile sa ispiranjem mreže u ulici Jakova Ignjatovića, a nastavljeno je i sa izvođenjem radova kod stambenih zgrada u ulici Veljka Vlahovića.\nTags: komunala, kula, sređivanje, uređenje\nNastavljeno uređenje prostora ispred napuštenih objekata


„Naređeno nam je da budemo spremni“ - izraelska vojska o kopnenoj invaziji na Gazu - 14.05.2021, Sputnik Srbija\nPortparol Odbrambenih snaga Izraela Džonatan Konrikus izjavio da je izraelski vojnici nisu ušli u Gazu, ali da im je naređeno da budu spremni. 14.05.2021, Sputnik Srbija\nKonrikus je dodao da u ovom trenutku u Pojasu Gaze nema jedinica izraelske vojske, preneo je Sputnjik internešenal.Ta izjava dolazi nakon noćašnje objave izraelskih odbrambenih snaga i medija da je da je izraelska vojska saopštila da su kopnene snage započele napad na Pojas Gaze.Izraelska vojska je pojasnila je da njene trupe nisu ušle u pojas Gaze kao što je ranije izjavila, optužujući za zabunu problem "interne komunikacije".Konrikus je preuzeo odgovornost za ovaj nesporazum.Vazdušni udari i dalje ne znače kopnenu invaziju, iako je reč o najvećoj seriji napada koje je do sada izveo Izrael tokom poslednjih sukoba.Izraelska vojska tokom noći i jutra nastavila je masovno bombardovanje severnog Pojasa Gaze uz pomoć aviona, helikoptera i drugih letilica, kao i tenkova i raznih artiljerijskih baterija.Sukobi između Izraela i Palestinaca eskalirali su pre nekoliko dana, a u svakodnevnim raketiranjima ima stradalih na obe strane.Savet bezbednosti UN raspravljaće u nedelju o situaciji u Pojasu Gaze i sukobu Izraela i Palestinaca.Pročitajte još:\n08:49 14.05.2021 (Osveženo: 08:52 14.05.2021)\n© Tanjug / AR/Ariel SchalitIzraelska vojska\nTa izjava dolazi nakon noćašnje objave izraelskih odbrambenih snaga i medija da je da je izraelska vojska saopštila da su kopnene snage započele napad na Pojas Gaze.\nIzraelska vojska je pojasnila je da njene trupe nisu ušle u pojas Gaze kao što je ranije izjavila, optužujući za zabunu problem "interne komunikacije".\nIzraelska vojska tokom noći i jutra nastavila je masovno bombardovanje severnog Pojasa Gaze uz pomoć aviona, helikoptera i drugih letilica, kao i tenkova i raznih artiljerijskih baterija.\nSavet bezbednosti UN raspravljaće u nedelju o situaciji u Pojasu Gaze i sukobu Izraela i Palestinaca.


Održan onlajn vebinar "Osvetnička pornografija: Digitalna pretnja pogoršana pandemijom" | NNŠ\nOdržan onlajn vebinar „Osvetnička pornografija: Digitalna pretnja pogoršana pandemijom“\nOsvetnička pornografija se mora posmatrati kao ozbiljan društveni problem i na taj način se mora i tretirati, uz podršku koja će doći iz obrazovnih i zakonodavnih ustanova, edukacije u oblasti medijske i digitalne pismenosti, seksualnog obrazovanja, kao i saradnje između civilnog sektora i sektora policije i tužilaštva, zaključeno je na onlajn vebinaru „Osvetnička pornografija: Digitalna pretnja pogoršana pandemijom“, koji je održan u četvrtak, 22. aprila na Zoom platformi.\nJelena Riznić, sociološkinja iz organizacije Ženska solidarnost, tokom razgovora je istakla da „nova normalnost koja je uzrokovana pandemijom utiče i na oblike nasilja koje se sprovodi nad ženama i devojčicama, jer je došlo do intensifikacije digitalnog nasilja“. Ona je takođe naglasila da je veoma bitno to što je zid ćutanja probijen jer su žrtve osnažene radom feminističkih grupa, kao i javnim istupanjem žena koje su progovorile o seksualnom nasilju. Ipak, kako je naglasila, ovo je tek početak i na tome treba više raditi.\nIako su žene počele da govore o nasilju, ipak postoje brojni izazovi koje bi trebalo prevazići. Aida Perović, psihološkinja i direktorka NVO Prima, upravo je ukazala na to da žene žrtve nasilja često nemaju podršku, da su žrtve kako sopstvenog osećaja krivice, tako i osude koja dolazi iz najbliže okoline, ali i iz medija. Perović je istakla da je „veoma važno ovu vrstu nasilja zakonom definisati, a ne da ‘skupljamo kockice’ iz drugih zakona“. Takođe, veoma je važno da rok zastarevanja za ovakvu vrstu krivičnih dela ne bi smeo da postoji, jer žrtvama nasilja često treba mnogo godina da o tome progovore.\nO izazovima sa kojima se suočava Uprava policije u Crnoj Gori, kada je u pitanju osvetnička pornografija, govorio je Jakša Backović, rukovodilac za suzbijanje krivičnh dela visokotehnološkog kriminala, ističući da „postoji veliki pritisak na službenike policije, jer podaci koje građani od njih zahtevaju ne zavise od Uprave policije, već od društvenih mreža na kojima su se podaci pojavili“. Backović je takođe istakao da Fejsbuk i Instagram sarađuju sa službenicima Uprave policije i dostavljaju im podatke, dok Tviter i TikTok to rade veoma retko.\nIstovremeno, Đorđe Krivokapić, docent na Fakultetu organizacionih nauka BU i suosnivač Share Fondacije naglasio je da fenomen osvetničke pornografije, iako postaje najočigledniji u digitalnom okruženju, ipak predstavlja društveni problem, koji se ne može rešiti isključivo regulacijom interneta, jer se društvene mreže i platforme izuzetno brzo menjaju, a zlostavljači će uvek pronalaziti nove kanale za ostvarivanje svojih namera. Krivokapić ističe da digitalna pismenost jeste jedan od koraka za prevazilaženje ovog problema, međutim, napominje i da tu moraju biti uključeni i ostali društveni faktori poput edukacije, međusektorske saradnje i razmatranja izmene postojećih zakonskih okvira.\nSledeći vebinar očekuje nas u ponedeljak, 26. aprila, kada će predstavnice Fondacije Gardijan govoriti o njihovim programima medijske i informacione pismenosti za mlade, a više o samom događaju može se pročitati ovde.\nVebinari se organizuju u sklopu regionalnog projekta „Mediji za građane – građani za medije: Jačanje kapaciteta nevladinih organizacija za razvoj medijske i informacione pismenosti na Zapadnom Balkanu”, koji uz podršku Europske unije implementiraju partnerske organizacije Mediacentar Sarajevo, Albanski medijski institut, Makedonski institut za medije, Institut za medije Crne Gore, Novosadska novinarska škola, Mirovni Institut, SEENPM.\nPrethodni članakSerijal vebinara o aktuelnim temama iz oblasti medijske pismenosti Sledeći članakŠta je osvetnička pornografija i zašto je u porastu?


Na seminaru je razgovarano i o nasilju, diskriminaciji, ljudskim pravima, pregovaračkim poglavljima 23 i 24 za članstvo Srbije u EU, kao i svakodnevnim teškoćama sa kojima se u radu svojih organizacija susreću sami učesnici, interaktivno diskutujući o tim, ali i drugim temama važnim za njihove buduće aktivnosti.\nJelena Marković iz Udruženja Romkinja "Osvit" iz Niša, za portal Koalicija za transparentnost juga Srbije (KTJS) istakla je da se organizacija čiji je član bavi lobiranjem za ženska prava i smanjenjem diskriminacije prema ženama.\n"Konkretno u Nišu nije tako loša situacija, ali kako se ide ka jugu, predstavnici institucija iz policijie, na primer, nemaju dovoljno svesti o važnosti problema ili jednostavno vlada uvreženo mišljenje da je žena kriva, da je žena žrtva s razlogom, pa policija često ne reaguje", smatra Marković.\nMarković je istakla da ljudi iz institucija, "pre svega policije", generalno nisu osetljivi na probleme žena koje su žrtve naslija i imaju negativne stavove prema manjinskoj populaciji, te je "izuzetno veliki stepen diskriminacije" .\n"Udruženje poseduje svoj SOS telefon za žene i decu žrtve porodičnog nasilja, koji je adaptiran i za romsku i većinsku populaciju. Ovim se prevazišao problem jezičke barijere kod Romkinja koje se javljaju na SOS telefon", objašnjava Marković.\nPredstavnik Civilnog resursnog centra (CRC) iz Bujanovca Vujica Stevanović naglasio je da je, pohađajući ovaj trening-seminar, dobio podatke o različitim deklaracijama, zakonima ili izmenama zakona koji, između ostalog, regulišu i problem nasilja u Srbiji i svetu, što je, kako je istakao, bilo korisno.\n"Svest lokalnog stanovništva o ljudskim pravima i nasilju je na vrlo niskom nivou. U Bujanovcu imamo jednu transrodnu osobu, koja se jedina izjasnila iz kompletne LGBT populacije. Kad god prođem s njim ulicom, nailazimo na podsmeh, dobacivanja i slično", skrenuo je Stevanović pažnju i na ovaj problem.\nOn je istakao je da u Bujanovcu saradnja sa institucijama nije na zavidnom nivou, "vrlo je teško, ali se uz trud može funkcionisati".\nTrening-seminar u Nišu, izuzev predstavnika nevladinih organizacija grada domaćina, pohađala su i udruženja iz Užica, Vranja, Bujanovca, Zaječara i Pirota.\nTrening je vodila Emila Spasojević, sertifikovana trenerica iz Beograda.\nOvo je treća po redu edukacija civilnog sektora, a druga u Nišu, u okviru pomenutog "STOP" projekta. Krajem februara ove godine održana je i u Vranjačkoj Banji.


TRADICIJA SE NASTAVLJA Mega Leks u ponedeljak organizuje revijalan meč\nU ponedeljak, 26. decembra, u Beogradu, održaće se tradicionalna novogodišnja utakmica Mega Leksa. Revijalni meč između "Roze" i "Žute" ekipe biće prilka da se svi na kratko opuste i zabave pod obručima.\nOsim igrača Mege, na meču će učestvovati i članovi stručnog štaba, uprave, sponzora i prijatelja kluba, što sve zajedno garantuje zabavnu utakmicu. U poluvremenu će se održati takmičenje u šutiranju trojki u parovima gde će titulu braniti Dejan Milojević sa svojim sinom Nikolom.\nIstom prilikom će Mega Leks promovisati kalendar kluba za 2017. godinu, a određen broj primeraka će biti podeljen i posetiocima meča.\nRevijalan meč počinje u 18 sati u hali "KK Dynamic BG", u ulici Dunavska 62, a ulaz na ovo lepo košarkaško druženje je slobodan.


InHoReCa | Turizam | Zlatibor počeo godinu sa dobrim rezultatima\nZlatibor počeo godinu sa dobrim rezultatima\nDa su i ove godine novogodišnji praznici bili veoma uspešni za turističku privredu Zlatibora govore i zanimljivi podaci. U novogodišnjoj noći na organizovanom koncertu, na Kraljevom trgu bilo je oko 50.000 ljudi, a slobodno mesto u zlatiborskim kafićima i restoranima bilo je gotovo nemoguće pronaći. Proteklim praznicima zadovolji su i hotelijeri čija je popunjenost bila veća od 95%, kao i izdavaoci privatnog smeštaja kod kojih je zabeležena popunjenost od oko 90%, saopštili su iz Turističke organizacije Zlatibora.\nSezona je dobro počela i za ski centar Tornik, gde je tokom prazničnih dana u zimskim sportovima uživalo više od 5.000 skijaša. Veliko interesovanje posetioca Zlatibora bilo je i za zabavne parkove, pa je tokom proteklih praznika Dino park posetilo do 5.000 gostiju.\nS obzirom na to da je tokom proteklih praznika na Zlatiboru dnevno boravilo do 30.000 gostiju i ugostitelji su imali pune ruke posla. Restorani i kafići bili su danonoćno popunjeni, a prema njihovim rečima gosti su bili najviše zainteresovani za poznate zlatiborske specijalitete, pa se na Zlatiboru dnevno prodavalo čak do 6.000 komplet lepinja i više od 12.000 pljeskavica i drugih specijaliteta sa roštilja.\nU prilog činjenici da je Zlatibor zabeležio rekordnu posetu govore i podaci da se na pojedinim lokacijama prodavalo i do 800 palačinaka, a picerije su isporučile oko 2.500 pica dnevno. Posla je bilo i za zlatiborske taksiste koji su beležili do 2.500 vožnji dnevno, što i nije čudno ako se uzme u obzir da je samo u novogodišnjoj noći popijeno više od 2.000 litara kuvanog vina i rakije, dodaju iz organizacije.\nTrenutno na planini ima i do 50 centimetara snega, skijališta i sankališta rade punim kapacitetom, pa Zlatibor spremno dočekuje nove goste. Velika posećenost očekuje se i za vreme predstojećeg zimskog raspusta, a svi lokaliteti i sadržaji i dalje će biti otvoreni za posetioce, saopštili su iz Turstičke organizacije.


Slovenija od 2030. izbacuje automobile s motorima na benzin i dizel | EurActiv Srbija\nObjavljeno : 13.10.2017.\t Tweet\nVlada Slovenije odlučila je da od 2030. godine počne da eliminiše automobile s motorima sa unutrašnjim sagorevanjem. Slične planove objavile su i Norveška, Britanja i Francuska. Zvanična Ljubljana očekuje da do 2030. među putničkim automobilima bude 17% električnih i hibridnih ili ukupno 200.000 takvih vozila.\n"Od 2030. godine više nećemo dozvoljavati prvu registraciju vozila s klasičnim motorima, kakvi su danas", rekao je posle prihvatanja "Strategije o alternativnim gorivima u transportu" šef Službe za održivu mobilnost i saobraćanu politiku Ministarstva za infrastrukturu Bojan Žlender.\nSlovenija namerava da ograniči maksimalnu dozvoljenu emisiju ugljen dioksida (CO2) na 50 grama po kilometru, u šta bi se danas mogli uklopiti samo električni ili hibridni motori.\nKao prelazna mera predviđeno je, saopšteno je 12. oktobra, da od 2025. godine prva registracija putničkih i lakih teretnih vozila bude ograničena samo na ona koja po deklaraciji proizvođača imaju "ukupan ugljenični otisak" manji od 100 grama ugljen dioksida po kilometru.\nVlada je "uverena da će do 2030. godine automobilska industrija ostvariti izuzetan tehnološki napredak", i proizvoditi automobile s vrlo malim emisijama ugljenika, rekao je Žlender.\nTaj plan se poklapa sa saopštenjem Grada Pariza o nameri da vozila s motorima na benzin ukloni sa ulica 2030, a vozila na dizel šest godina ranije, 2024. godine.\nNorveška ima za cilj da obustavi prodaju vozila s motorima sa unutrašnjim sagorevanjem do 2025. godine, a Francuska i Velika Britanija do 2040. godine.\nVlada Slovenije je objavila na Tviteru da očekuje da će do 2030. godine među putničkim automobilima biti 17% električnih i hibridnih, a ukupno 200.000 takvih vozila.\nSlovenija namerava da broj mesta za punjenje baterija električnih automobila poveća sa 227 koliko ih je bilo 2016, na 22.300 do 2030. godine, odlučila je vlada.\nSlovenija, važna izvoznica automobila francuskog proizvođača Renoa, ima više od 500 automobila na 1.000 stanovnika, što je jedna od najviših stopa u Evropi.\nElektrični automobili su već sada deo strategije proizvođača automobila koji nastoje da postignu zahtevne ciljeve smanjenja prosečne emisije CO2.\nSistem je takav da svaki prodati električni automobil smanjuje količinu CO2 čitave prodajne flote pojedine marke.\nElektrični automobili su u središtu strategije država koje takođe moraju slediti direktive Evropske unije o smanjenju emisije gasova sa efektima staklene bašte, pojasnio je slovenački sajt sio1.net.\nSamo Reno je do kraja avgusta 2017. u Sloveniji prodao 66 električnih vozila, što je skoro dvostruko više nego 2016, a tek predstoji isporuka električnih automobila te marke slovenačkoj pošti.\nU konkurenciju se ove godine uključio i Hjundai koji je prodao svih 11 električnih vozila uvezenih u Sloveniju, a pre kraja godine stiže još.\nFolksvagen je ove godine prodao 12 vozila "e-golf", a taj broj bi trebalo da poraste do kraja godine na 45, dvostruko više nego 2016, piše sio1.net.\n: Slab marketing i izbor modela koče prodaju električnih kola


Centar za razvoj karijere (CERK) partner projekta\nCentar za razvoj karijere iz Banje Luke koji djeluje pri Ekonomskom fakultetu Univerziteta u Banjoj Luci postao je partner projekta „Škola liderstva“. CERK se bavi pružanjem savjetodavnih usluga studentima Univerziteta u Banjoj Luci vezanim za izradu karijernih planova, savjetovanja u pogledu neformalnog obrazovanja i povezivanjem s prestižnim inostranim Fondacijama koje (su)finansiraju studij studenata iz Republike Srpska na inostranim unvierzitetima, obavljanje stručnih praksi i sl.\nTakođe, CERK je organizator poznatog Sajma praksi i stipendija koji se već tradicionalno održava u Banjoj Luci a koji je doprinjeo da je preko 500 studenata Univerziteta u Banjoj Luci pronašlo adekvatne prilike za stručno i obrazovno usavršavanje.\nJavni poziv za odabir korisnika projekta “Škola liderstva”\nFondacija “Zajednički put” iz Prijedora raspisuje javni poziv za odabir korisnika projekta “Škola liderstva” koji se realizuje na teritoriji grada Prijedor. Pozivaju se mladi talenti Grada Prijedor, koji su već pokazali svoje sposobnosti u određenim društvenim, kulturnim, obrazovnim, sportskim ili naučnim oblastima da se prijave za učešće u projektu, kao korisnici projekta, kroz koji će imati priliku za nastavak ličnog, profesionalnog i obrazovnog usavršavanja kroz sticanje različitih korisnih vještina a koje se trenutno ne mogu steći kroz redovan sistem obrazovanja.\nOdržan sastanak s predstavnicima Agencije „Spektar“ iz Banja Luke\nU četvrtak, 04.10.2012. godine, održan je sastanak tima Fondacije „Zajednički put“ s predstavnicima agencije „Spektar“ Banja Luka. Tom prilikom razgovarano je o mogućnostima za saradnju na projektu „Škola liderstva“ u cilju što kvalitetnije realizacije prve komponente projekta koja se odnosi na pripremu mladih grada Prijedora za tržište rada i nastavak stručnog i obrazovnog usavršavanja.\nCISO Centar Prijedor - Partner projekta „Škola liderstva“\nFond za profesionalnu rehabilitaciju i zapošljavanje invalida RS podržao projekat „Škola liderstva“\nOrganizovana javna prezentacija projekta „Škola liderstva” (foto, video)\nNa sajtu trenutno prisutno 78 gosta i 0 članova


Iz gradskog budžeta 80.000 KM za dječije članarine u sportskim klubovima | Banjaluka.net\nIz gradskog budžeta 80.000 KM za dječije članarine u sportskim klubovima\nGrad Banja Luka će i ove godine sufinansirati sportske aktivnosti mališana u sportskim klubovima u okviru projekta „Sport dostupan djeci“, a za ove potrebe gradskim budžetom predviđeno je 80.000 KM.\nJavni poziv na koji će se moći prijaviti klubovi, biće raspisan već krajem ovog mjeseca.\n-Pravo učešća, kao i prošle godine, imaće klasifikovane sportske organizacije u sportovima prve i druge kategorije u skladu sa pravilnikom o kategorizaciji sportova Grada Banje Luke – rekao je načelnik Odjeljenja za obrazovanje, zdravstvo, omladinu i sport Dragan Banjac.\n-Kroz ovaj projekat, Grad sufinasnira određen broj članarina za najniže uzrasne kategorije sportskih klubova sa osnovnim ciljem da se svoj djeci omogući bavljenje sportom, a ne samo onima koji su u mogućnosti da plate. Prošle godine je to bilo 2.500 članarina za 40 sportskih organizacija – naveo je Banjac.


OVAKO ĆE IZGLEDATI NOVI PARLAMENT Apsolutna dominacija SNS, socijalisti se spustili, Šapić u Skupštini, i - TO JE TO!\nVarhelji: Nadam se saradnji sa novom vladom u Srbiji\nU Novom Sadu SNS osvojio najviše glasova, još sedam stranaka prešlo cenzus\nJovanović (DSS): Srbija će dobiti "čudan" parlament\nPejić: Gubitnici izbora cela opozicija, najveće iznenađenje PSG\nSrpsku pravoslavnu crkvu u narednom periodu očekuju turbulenta vremena, kao posledica toga što je ostala bez dva velikodostojnika, patrijarha Irineja i mitropolita Amfilohija, koju su izgubili bitku sa korona virusom. Izazovi u SPC mogli bi da se preliju i na politiku u Srbiji, i da da donesu drugačije odnose države i crkve - zahlađenje ili jačanje simbioze.\nGradonacelnik Preševa se oporavio od korone, zahvalio Lončaru\nGradonacelnik Preševa Šćiprim Arifi, koji je nedavno hospitalizovan u bolnici u Nišu zbog pogoršanja zdravstvenog stanja izazvanog korona virusom, objavio je na Fejsbuku da se oporavio i vratio kući.\nMuškarac izgubio novčanik pre 26 godina: Skoro tri decenije kasnije primio je neočekivanu poruku "Unutra su i dokumenti i novac"\nNošenje maski u zatvorenom, zabrana svečanosti i sportskih manifestacija: Od danas u Novom Sadu na snazi NOVA OGRANIČENJA\nMAJKA DOŠLA U POLICIJU I SVE ISPRIČALA Očuh u pritvoru zbog sumnje da je obljubio devojčicu dok su BILI SAMI U KUĆI\nNOVAK ĐOKOVIĆ GLEDA I NE VERUJE! ATP lista bi bila ŠOKANTNA da nije novog pravila, Federer bi bio iza TROJICE SRBA!\nUŽASAN DAN ZA FUDBAL - I OSTRVO JE ZAVIJENO U CRNO Preminuo legendarni kapiten Mančestera junajteda


BiH nije zakonski regulirala neformalno obrazovanje - Klix.ba\nBiH nije zakonski regulirala neformalno obrazovanje\n27.11.2007. u 15:31\nCentar za studentske programe i Centar za obrazovanje Međunarodnog foruma Bosna organizirali su danas u Sarajevu javnu raspravu o temi "Kvalitet u neformalnom obrazovanju", gdje su kao uvodničarke nastupile tri mlade aktivistice nevladinih organizacija.\nNeformalno obrazovanje je nastalo kao odgovor na brze tehnološke, naučne i ekonomske promjene koje formalno obrazovanje nije moglo da prati.\nJelena Kuzmanović iz NVO "Terce" kaže da iako neformalno, ovo obrazovanje predstavlja planiranu aktivnosti, ali koja nije uokvirena unutar zakona koji važe za formalno obrazovanje.\nOno se najčešće koristi kao odgovor na trenutne situacije, kao što je u BiH bio slučaj prilikom uvođenja informatičkih tehnologija prije početka njihovog učenja u školama ili s izučavanjem stranih jezika, navela je Kuzmanović.\nNaglasila je da neformalno obrazovanje također pomaže za lakše uklapanje socijalno ugroženih kategorija građana i osobama koje se ne mogu snaći na tržištu rada.\nU Evropskoj uniji, navela je, vlada veliko interesovanje za neformalno obrazovanje. Tamo ono predstavlja značajnu dopunu formalnom obrazovanju, posebno u vezi sa zahtjevima tržišta.\nOsnovni problem u BiH predstavlja to što ne postoji zakon kojim se regulira ova oblast, što se različite institucije bave neformalnim obrazovanjem i što je zastupljeno samo u većim centrima, kazala je Kuzmanović.\nDijana Andrić je govorila o uspješnom primjeru svoje humanitarne organizacije "Altruist "iz Mostara, koja je okupila mlade s obje strane grada i počela brigu o starim osobama kojima je potrebna pomoć.\nSvi volonteri su prošli kroz posebnu edukaciju kod ljekara, psihologa, socijalnih radnika i drugih. Uspjeh "Altruista" nije ostao bez odjeka, jer su uskoro profesori fakulteta i srednjih škola stimulirali svoje studente i učenike da se uključe u projekt da bi stekli više znanja koja nisu mogli dobiti na nastavi.\nAndrić je zaključila da je ovaj primjer pokazao da je za lično usavršavanje najčešće potrebna samo dobra volja, a doobuke moraju biti stalne čime ljudi postaju konkuretni na tržištu rada.\nO edukaciji vršnjaka kao vidu neformalnog obrazovanja govorila je Naida Kučukalić, trener u mreži nevladinih udruga Y-PEER.\nOva mreža već pet godina provodi edukaciju vršnjaka u oblastima seksualnog i reproduktivnog zdravlja među mladima i smanjenju rizičnog ponašanja.\nOna je naglasila da se također postavlja pitanje šta s onima koji ne pohađaju škole ili nemaju mogućnost školovanja, kao mladi iz romskih zajednica ili druge ranjive grupe.\nKroz mrežu su oformljeni informativni centri koji sarađuju s partnerskim medicinskim centrima.\nOvaj vid edukacije, kazala je Kučukalić, provodi se na terenu kroz prezentacije, skečeve, radionice i treninge, a baziran je na principu mladi-mladima.\nSutra sjednica Predstavničkog doma Parlamentarne skupštine BiH\n27.11.2007. u 15:40\nRadivojević: Akcija suzbijanja rada nacrno ispunila očekivanja\n27.11.2007. u 15:30


Andrićgrad uključio Srpsku u kulturne trendove savremene Evrope | 058.ba\nSRNA - Tatjana Paradjina - 17. новембра 2014.\t058.ba\nANDRIĆGRAD – Predsjednik Republike Srpske Milorad Dodik izjavio je Srni da je saradnja Andrićgrada sa venecijanskim pozorištem „La Feniće-Verdijana“ za postavljanje opere „Na Drini ćuprija“ na program ove renomirane kulturne ustanove od velikog značaja, s obzirom na to da je Republika Srpska pokazala sposobnost da se na ovako visokom nivou uključi u kulturne trendove savremene Evrope.\n„Venecijansko pozorište ‘La Feniće-Verdijana’ i Andrićgrad današnjim obnavljanjem ugovora uspostavili su saradnju u institucionalnom smislu, čime je potvrđeno opredjeljenje za zajednički rad na velikom projektu kao što je opera ‘Na Drini ćuprija“, istakao je Dodik u telefonskoj izjavi Srni iz Milana.\nImajući u vidu logističke i organizacione pripreme, rekao je predsjednik Srpske, biće potrebno dosta vremena, rada i truda da bi bio realizovan jedan ovakav muzičko-scenski spektakl kao što je opera „Na Drini ćuprija“.\n„Mi smo naše partnere uvjerili u sposobnost Republike Srpske da obezbijedimo logistiku i da se predstava, koju će režirati Emir Kusturica, istovremeno igra i u pozorištu u Veneciji i u pozorištu Andrićgradu. To je, svakako, projekat koji će dati jednu sasvim novu poruku, novu dimenziju i jedno novo razumijevanje značaja Andrićgrada“, rekao je predsjednik Dodik.\nOn je ocijenio da je za Republiku Srpsku i njeno predstavljanje u Evropi i svijetu od kapitalne važnosti cjelokupni projekat Andrićgrada i ono što on već sada može da obezbijedi na internacionalnom planu.\n„Kusturica i ja smo danas u Milanu, nakon potpisivanja ugovora sa predstavnicima venecijanskog pozorišta, održali konferenciju za novinare koja je bila veoma propraćena od italijanskih i francuskih medija, a imali smo i nekoliko značajnih intervjua. U Milanu svi spominju Republiku Srpsku i Andrićgrad i to su riječi koje su se ovdje udomaćile što dovoljno govori koliko je Andrićgrad doprinio reputaciji same Republike Srpske“, naglasio je Dodik.\nOn je istakao da Andrićgrad ima internacionalnu dimenziju i jedno veliko uvažavanje koje se moglo vidjeti na svakom koraku u Milanu.\n„To je dokaz da je Andrićgrad projekat koji prevazilazi bilo kakve maliciozne i druge lokalne tvrdnje koje su se mogle čuti u prethodnom vremenu. Ako ljudi ovakvog kulturnog nivoa i institucionalnog značaja, koje smo danas sreli u Milanu, razumiju važnost Andrićgrada gotovo je smiješan onaj ko se našao da osporava važnost jednog takvog projekta“, istakao je Dodik.\nOn je naglasio da je zajednički rad venecijanskog pozorišta i Andrićgrada na velikom projektu kao što je opera „Na Drini ćuprija“ još jedan dokaz da je Andrićgrad prijestonica kulture Republike Srpske.\n„Po ko zna koji put pokazalo se da je Andrićgrad potvrdio svoju opravdanost i da sve što se dešava u okviru zidina grada od kamena daje jednu novu dimenziju kulturnoj sceni Republike Srpske i samu Republiku predstavlja na najbolji način“, konstatovao je Dodik.\nОзнаке: Emir Kusturica, Milorad Dodik, Opera “Na Drini ćuprija”


Pekar pravosnažno osuđen zbog OBLJUBE DEČAKA\nRegionalne vesti - Utorak 17.03.2020 - 11:43\nApelacioni sud u Kragujevcu pravosnažno je osudio N.G. (60) iz Novog Pazara na devet godina zatvora zbog toga što je više puta obljubio dvanaestogodišnjeg dečaka, saznaje radio Sto plus.\nOsuđeni je čuveni buregdžija i pekar iz Novog Pazara FOTO: ilustracija/Profimedia\nOn je proglašen krivim za izvršenje krivičnog dela obljuba sa detetom, za šta je propisana kazna od pet do 12 godina zatvora, piše portal radija Sto Plus.\nApelacioni sud odbio je žalbe Višeg tužilaštva u Novom Pazaru, koje je u ovom predmetu zastupao Adnan Baćićanin, koje je tražilo veću kaznu i pravnog tima osuđenog, na čelu sa poznatim beogradskim advokatom Borivojem Borovićem, koji je tražio oslobađanje njegovog klijenta, potvrdivši prvostepenu presudu.\nOsuđeni N.G, čuveni buregdžija i pekar iz Novog Pazara, uhapšen je u septembru 2018. godine zbog sumnje da je par nedelja ranije, u nekoliko navrata, obljubio maloletnog dečaka.\nRadio Sto Plus, OK Radio


Projektovanje sistema pametnog stana i pametne kuće - Pametan stan & Pametna kuća\nOsnova kvalitetnog sistema\nPrvi korak ka kvalitetnom sistemu pametnog stana je kvalitetan projekat.\nIzbor odgovarajućeg sistema\nPrvi korak u izradi kvalitetnog projekta sistema pametnog stana je svakako izbor sistema i tehnologije koji će zadovoljiti potrebe i zahteve korisnika. Izbor sistema koji će biti implementiran je svakako najbitniji korak u izradi projekta, jer se želje korisnika razlikuju\nKroz razgovor sa budućim korisnikom oubličavamo zahteve koje korisnik postavljad pred sistem kućne automatike u tehnički izvodljivo rešenje koje će zadovoljiti potrebe i očekivanja korisnika. Od jednostavnih zahteva za upravljanje svetlomi roletnama, do naprednih zahteva za integracijama drugih sistema u sistema pametnog stana ili pametne kuće.\nMogućnosti sistema pametnog stana ili pametne kuće ne odnose se isključivo na funkcije koje korisnik želi da koristi u datom trenutku, već i na funkcije koje sistem može naknadno da poveze, kroz proširenje sistema ili nadogradnju apliakcije. Pravilnim izborom sistema omogućava se korisniku da naknadno proširi sistem dodavanjem uređaja ili proširenjem funkcionalnosti.\nIntegracija drugih sistema\nSistem pametnog stana ili pametne kuće u sebe povezuje i druge nezavisne sisteme, i kreirajući takvu vezu omogućava dodatne funkcije kako samog sistema pametnog stana tako i uređaja koji se u sistem pametnog stana integrišu. sU sistem pametnog stana moguće je integrisati uređaje bele tehnike kao što su mašine za veš, mašine za pranje sudova, frižideri, aparati za kafu i slični uređaji koji imaju mogućnost povezivanja.\nPosebnu pažnju prilikom projektovanja sistema posvećujemo bezbednosti sistema, svih pojedinačnih elemenata, kao i kompletne komunikacije. Koliko je moguće trudimo se da u sistemu ne koristimo bežžične uređaje za vitalne funkcije sistema, i funkcije koje je potrebno izvršiti odmah po prijemu komande sistemu. Kompletna komunikacija koja se odvija između apliakcije za mobilni telefon i sistema višestruko je zaštićena od spoljnih upada.\nNa sva pitanja oko funkcija sistema ili načina rada odgovaramo za najviše 24 časa.\nZa sva pitanja vezana za rad sistema i instalaciju, stojimo na raspolaganju našim korisnicima i instalaterima.\nPo puštanju u rad svakog sistema preuzimamo i čivamo rezervnu kopiju sistema najmanje 5 godina.\nOpremu koju distribuiramo isporučujemo u najkraćem roku do kupca ili instalatera.


Grad Novi Pazar - Štab za vanredne situacije odbio da usvoji izveštaj Vatrogasno – spasilačke jedinice\nŠtab za vanredne situacije odbio da usvoji izveštaj Vatrogasno – spasilačke jedinice\nŠtab za vanredne situacije Grada Novog Pazara održao je vanredne sednicu povodom požara koji se jutros desio u zgradi Bor u naselju Jošanica u kojem su izgubljena dva života.\nNačelnik Odeljenja za vanredne situacije, Naser Crnovršanin kazao je da izveštaj Vatrogasno-spasilačke jedinice koja deluje pri Ministarstvu unutrašnjih poslova nije usvojen.\n„Izveštaj nije usvojen jer se nije slagao sa izjavama svedoka iz Gradske uprave i iz javnih preduzeća i izjavama građana koji su bili na licu mesta da dobrovoljno pruže pomoć. Konstantnovano je da vatrogasno-spasilačka jedinica nije dovoljno opremljena.“, rekao je Crnovršanin. On se posebno osvrnuo na to da je nadležno ministarstvo odgovorno za opremanje vatrogasno-spasilačkih jedinica: „Ono što je najznačajnije, lokalna samouprava nije nadležna da oprema, obučava i reaguje kad se dese požari. To je po zakonu o Zaštiti od požara isključiva nadležnost Ministarstva unutrašnjih poslova, Sektora za vanredne situacije, odnosno vatrogasaca. Gašenje požara nije pod nadležnošću gradonačelnika ili grada, već pod isključivom nadležnošću Ministarstva unutrašnjih poslova , ministra, pomoćnika koji je zadužen za vanredne situacije. Ne možemo od Gradske uprave da pravimo vatrogasnu službu, grad hoće da radi ono što može po zakonu.“\nGradski većnik, Fevzija Murić, dao je osvrt na sednicu Štaba za vanredne situacije: „Članovi štaba nisu mogli da se pomire sa činjenicom da nije moglo da reaguje bolje. Izveštaj vatrogasno-spasilačke jedinice nije usvojen. Kroz sve diskusije je konstatovano da ta vatrigasna nije u mogućnosti da efikasno deluje jer nije opremljena adekvatno. Neophodno je da Ministarstvo unutrašnjih poslova kojem ona i pripada preduzme hitne mere kako bi se kvalitetno i moderno opremili. Neophodno je da ljudi koji se zapošljavaju budu psihički i fizički jaki kako bi mogli adekvatno da odgovore na ovakvu situaciju. Mnogi sugrađani, su ne čekajući da dođu vatrogasne ekipe reagovali i izvlačili ljude. Možda bi tragedija bila i veća da komšije nisu izvukle bar desetak pokretnih i nepokretnih stanara.“ Govoreći o samom izveštaju, Murić je kazao kako je predstavljeno da su vatrogasci došli pred svršen čin kada se požar već razbuktao. „Izjave građana sa lica mesta govore drugačije. Činjenica je da bez građana, bez opreme vatrogasno-spasilačke jedinice koja je došla iz Raške, bez pomoći gradskih javnih preduzeća, posledice bi bile mnoge teže. Treba istaći da su pripadnici policije žustro reagovali i uključili se u gašenje požara.“, zaključio je Murić. Na licu mesta bili su i direktori Opšte bolnice i Doma zdravlja.\nNa sednici Gradskog štaba za vanredne situacije doneta je odluka o formiranju delegacije koja će razgovarati sa ministrom unutrašnjih poslova i upravnikom za vanredne situacije, kako bi se razgovaralo o ovoj jedinici i situaciji.


SzS predložio da se na okruglom stolu na FPN potpiše obavezujući dokument - Izazov\nNovi magazin 18. avgusta 2019. 14:57\nNjime bi se svi potpisnici, kao parlamentarne političke stranke, obavezali da će do 15. septembra doći do promena u Radio-televiziji Srbije i u Regulatornom telu za elektronske medije kroz zakonitu skupštinsku proceduru, u skladu s preporukama ekspertskog tima „Jedan od pet miliona“.\n„Ako to vlast prihvati, onda ima smisla nastaviti razgovore i dogovore oko preostalih uslova za slobodne izbore. Pitanje slobode medija nije pitanje samo 45 dana tokom izbornog procesa, već pre svega medijskih sloboda između dva izborna ciklusa, kada u Srbiji vlada totalni medijski mrak“, piše u saopštenju.\nSzS je u saopštenju ocenio da format okruglih stolova vlasti i opozicije na FPN ne približava onome što traže opozicija – potpisnici „Sporazuma s narodom“ i organizatori protesta „Jedan od pet miliona“.\nSzS kaže i da su ti skupovi „neobavezujući“, a da teme nisu iz preporuka Stručnog tima protesta.\n„Veoma poštujući organizatore i strukovna udruženja koja učestvuju na okruglim stolovima na Fakultetu političkih nauka, dužni smo da uoči trećeg okruglog stola konstatujemo da nas ovaj format ne približava onome što je traženo od strane opozicije, potpisnika „Sporazuma sa narodom“ i organizatora protesta ‘Jedan od pet miliona'“, piše u saopštenju.\n„Ako toga nema, onda je svako učestvovanje predstavnika vlasti u bilo kakvim okruglim stolovima i drugim razgovorima, samo fingiranje i odugovlačenje kako bi se potrošilo vreme do izbora bez ikakvih suštinskih ustupaka“, piše u saopštenju SzS.


Počinje izgradnja 25 stambenih jedinica za smještaj korisnika kolektivnog centra u Goraždu – Radio Feral\n21/12/2020 Mirsad Zulic\t0 Comments\nPočetak izgradnje zgrade sa 25 stambenih jedinica ozvaničen je u Gradu Goraždu. Kamen temeljac postavili su federalni ministar raseljenih osoba i izbjeglica Edin Ramić, premijerka BPK-a Aida Obuća i gradonačelnik Grada Goražde Muhamed Ramović.\nU Gradu Goraždu je ozvaničen početak izgradnje višestambenog objekta sa 25 stambenih jedinica.\n„Na području Bosansko-podrinjskog kantona Goražde, planirana je realizacija devet (9)podprojekata u općinama Pale FBiH, Foča FBiH i Gradu Goraždu. Planirana je sanacija i izgradnja ukupno 218 stambenih jedinica ukupne vrijednosti 17.422.833 KM(kreditno zaduženje u iznosu od 10.576.027 KM i kontribucija lokalnih zajednica u iznosu od 6.846.805 KM). Danas smo započeli izgradnju 25 stambenih jedinica, to znači da ćemo 25 porodica trajno stambeno zbrinuti i iseliti ih iz kolektivnih centara, to je misija projekta CEB II“ – kazao je federalni ministar raseljenih osoba i izbjeglica Edin Ramić\nPored ovog podprojekta, kroz projekat CEB II ( Zatvaranje koletkivnih i alternativnih centara putem javnih stambenih rješenja) na području Federacije BiH u toku je izgradnja osam višestambenih objekata sa ukupno 181 stambenom jedinicom.\nNa području Federacije BiH, do sada je izgrađena 271, sanirano 26 stambena jedinica, a uskoro se očekuje završetak izgradnje još 62 stambene jedinice u Gradu Zenica.\n← Općina Kalesija: Javni poziv za poticanje jesenje sjetve\nCIK: Uvjerenja o dodjeli mandata spremna za preuzimanje →


SNS LESKOVAC: Uvek uz Vučića, osuda uvreda upućenih predsedniku Srbije - Dnevnik Juga\nPočetna / GRADOVI / Leskovac / SNS LESKOVAC: Uvek uz Vučića, osuda uvreda upućenih predsedniku Srbije\nSrdjan Stamenkovic 31/01/2020\tLeskovac, POLITIKA Ostavi komentar\nGradski odbor Srpske napredne stranke Leskovac izdao je saopštenje povodom grafita – uvreda koji su se pojavili u Leskovcu u kojima je predsednik Srbije Aleksandar Vučić nazvan fašistom.\n-Leskovac je grad koji je u Srbiji i regionu poznat po toleranciji, razumevanju i apsolutnom uvažavanju svake ličnosti. Zbog toga su nas duboko potresli uznemirili natpisi u kojima se spominje predsednik Republike Srbije Aleksandar Vučić. Gradski odbor Srpske napredne stranke Leskovac na čelu sa predsednikom dr sci. med. Goranom Cvetanovićem najoštrije osuđuje uvrede upućene predsedniku Republike Srbije i predsedniku Srpske napredne stranke Aleksandru Vučiću. Ovo je još jedan pokušaj diskreditovanja predsednikovog rada od strane onih koji nemaju politički program i zato se služe uvredama, uništavanjem javne imovine i širenjem mržnje – navodi se u saopštenju GO SNS Leskovac.\nLeskovački naprednjaci naglašavaju da će uvek biti uz predsednika Vučića.\n-Velike promene na bolje i prosperitet na kojem konstantno radi naš predsedniku su nešto što niko ne može da ospori naročito ne ovakvim uvredama. Još jednom naglašavamo da je ovakav čin za najstrožiju osudu uz napomenu da će GrO Leskovac uvek biti uz predsednika Vučića i pružati mu bezrezervnu podršku – zaključuje se u saopštenju Gradskog odbora SNS Leskovac.\nPortal Jugmedia objavio je fotografiju grafita „Vučić fašista“ za koji je navedeno da je uslikan kod nekadašnjeg „visećeg mosta“ u Leskovcu, a u tekstu je objavljeno da je u centru Leskovca primećeno nekoliko takvih grafita.\nTagoviGradski odbor SNS Leskovac SNS Leskovac uvek uz vučića\nPrethodni Leskovačka policija snima snima utakmicu RK“Dubočica“ – RK „Partizan“\nSledeći OBROK ZA PORODICU STIGAO U LESKOVAC – Potreban je jedan klik i malo dobre volje i na korak ste da pomognete svojim sugrađanima


Otvoren Info pult za buduće volontere u Info rumu - Dan u Beogradu\nNaslovna » BG servis » Otvoren Info pult za buduće volontere u Info rumu\nKancelarija za mlade grada Beograda u saradnji sa omladinskom organizacijom „Centar 8“ poziva sve mlade građane Beograda koji žele da postanu volonteri u nekoj od zemalja Evropske unije da posete Info pult, koji je otvoren svakog utorka u Info rumu, u okviru postojećeg Evropskog volonterskog servisa (EVS).\nSvi koji žele da čuju iskustva mladih koji su na putovanjima po Evropi pomagali drugima i stekli nova iskustva, mogu doći svakog utorka između 16.00 i 17.00 (Ulica 1.300 kaplara 2, bočni ulaz Zadužbine Ilije M. Kolarca). Na raspolaganju će im biti međunarodni volonteri.\n– Da bi mlada osoba iz Srbije postala volonter u nekoj od zemalja Evropske unije, može doći u Info rum Kancelarije za mlade, gde će na Info pultu čuti sve potrebne informacije, od načina prijavljivanja, do utisaka volontera koji su već imali ovo iskustvo. Verujemo da je volontiranje kao način upoznavanja stranih kultura i tradicija odlična prilika za svakog mladog čoveka koji želi da stekne radne navike, ali i iskustvo koje se ne zaboravlja i zato i nastavljamo saradnju na ovom projektu sa omladinskom organizacijom „Centar 8“ – kaže Kosta Andrić, direktor Kancelarije za mlade grada Beograda.\n„Centar 8“ je omladinska organizacija iz Srbije koja je akreditovana za EVS program, u kojoj volontiraju mladi iz Evropske unije. Evropski volonterski servis (EVS) deo je programa „Mladi u akciji“, programa za mlade Evropske unije koji promoviše mobilnost mladih međunarodnom aktivnošću i neformalnom edukacijom, kao što su omladinske razmene, volonterski servisi, omladinske inicijative i treninzi za mlade. EVS omogućava mladoj osobi da stekne nova znanja, da upozna jednu njoj stranu zemlju, ali i da upozna samog sebe. Aktivnosti mogu biti u oblasti edukacije mladih, zaštite životne sredine, umetnosti, socijalnog rada, kulture itd. Programi odgovaraju potrebama lokalne sredine, doprinose lokalnom razvoju, solidarnosti i otvorenosti ka evropskim integracijama.\nBaza organizacija koje su akreditovane za bavljenje EVS-om u zemljama Evropske unije dostupne su OVDE. (Beoinfo)\nTagovibg servis dub info room kancelarija za mlade volonteri\nPrethodni Veliki broj letnjih radionica za decu i mlade sa smetnjama u razvoju\nSledeći U Dablinu nagrađeni grad Beograd i gradonačelnik Đilas


Cvijanović: Podrškom privredi do njenog rasterećenja – Zvornik Danas\nNaslovna/naslovna/Cvijanović: Podrškom privredi do njenog rasterećenja\nCvijanović: Podrškom privredi do njenog rasterećenja\nRedakcija Send an email 17. децембра 2014\n8 5 minuta čitanja\nBANJALUKA – Politika podrške privredi ima za cilj njeno rasterećenje, stvaranje povoljnijih uslova za poslovanje i reformu tržišta rada, što će omogućiti veće zapošljavanje i veći privredni rast, koji je osnova za bolji životni standard građana, istakla je mandatar za sastav Vlade Republike Srpske Željka Cvijanović.\n„Svjesni smo da će provođenje mjera za oporavak i novi rast privrede biti najvažniji i najteži zadatak nove vlade. Bez privrednog rasta dugoročno nećemo uspjeti u potpunosti konsolidovati javne finansije, niti provesti reformu javnog sektora“, rekla je Cvijanovićeva predstavljajući danas ekspoze poslanicima u parlamentu Srpske.\nOna je naglasila da će osnovne mjere za oporavak privrede i podsticaj privrednog rasta biti realizovane stimulativnom poreskom politikom, rasterećenjem i poboljšanjem likvidnosti privrede.\n„Mjere će biti realizovane i javnim investicijama, reformom tržišta rada, poboljšanjem ekonomskog i socijalnog položaja radnika, unapređenjem stečajnog postupka i politike u poljoprivredi“, pojasnila je Cvijanovićeva.\nPrema njenim riječima, u okviru podrške privredi, Vlada će i u 2015. godini zadržati stimulativnu poresku politiku, odnosno najniže poreske stope u domenu direktnog oporezivanja imovine i dohodaka građana i privrednih subjekata.\n„Rasterećenje privrede provešćemo prvenstveno kroz rasterećenje obaveza za rad za novozaposlene radnike na određeni vremenski period. Očekujemo da će ovo motivisati preduzeća da zaposle nove radnike, uz smanjenje obaveza prema Republici za novozaposlene“, kaže Cvijanovićeva.\nOna je navela da će u 2015. godini Vlada realizovati projekat uspostavljanja registra svih „parafiskalnih“ davanja, koji je započet u ovoj godini, a obustavljen zbog poplava.\n„U registru ćemo evidentirati sva davanja koja su regulisana zakonima i drugim propisima, a predstavljaju prihod budžeta Republike, opština i gradova, fondova i drugih korisnika javnih prihoda“, dodala je Cvijanovićeva.\nOna kaže da će s obzirom da je značajan broj privrednih subjekata u ovoj godini podnio zahtjev za izmirenje ukupnog poreskog duga do kraja godine, uz zakonsku mogućnost otpisa obračunate kamate, biti izmijenjen Zakon o posebnim načinima izmirenja poreskog duga kako bi privrednim subjektima ostavili ovu mogućnost i u prvom polugodištu 2015. godine.\n„Donijećemo i zakon o rokovima izmirenja novčanih obaveza, u kome ćemo jasno precizirati rokove plaćanja obaveza, kako bi poboljšali likvidnost privrede. Sa istim ciljem, provodićemo i Zakon o jedinstvenom sistemu za multilateralne kompenzacije i cesije, čija je primjena zbog zahtjevnih pripremnih aktivnosti izostala u 2014. godini“, kaže Cvijanovićeva.\nOna je navela da će Vlada Srpske, posredstvom Upravnog odbora Uprave za indirektno oporezivanje BiH, pokrenuti inicijativu za izmjene Zakona o porezu na dodatu vrijednost, s ciljem produženja roka za plaćanje PDV-a, u skladu sa zahtjevima poslovne zajednice.\nCvijanovićeva je precizirala da će energetski sektor nastaviti da bude jedna od ključnih poluga ekonomsko-privrednog razvoja Republike Srpske.\n„S toga će Vlada pružati kontinuranu podršku realizaciji započetih energetskih projekata. Izgradnja TE ‘Stanari’ i planirana izgradnja TE ‘Ugljevik’ tri trenutno predstavljaju najveće investicije u regionu“, naglasila je Cvijanovićeva.\nOna je napomenula da će se nastaviti i sa realizacijom započetih projekata u oblasti hidroenergetike, poput izgradnje HE Mrsovo, HE Dabar, HE Ulog i Bočac dva.\n„Samo u 2015. godini realno je očekivati završetak izgradnje oko 12 malih hidroelektrana i početak izgradnje još najmanje njih 10. U sferi ostalih obnovljivih izvora energije, u narednom periodu, pustićemo u funkciju prvi vjetropark u Republici Srpkoj – Vjetropark Trusina“, rekla je Cvijanovićeva.\nOna je istakla da će u oblasti saobraćajne infrstrukture, uz izgrađeni autoput Banjaluka – Gradiška, biti završena i izgradnja autoputa Banjaluka – Doboj.\n„To su dva prioritetna pravca u okviru projekta `Izgradnje mreže autoputeva u Republici Srpskoj` koji nas povezuju sa evropskim koridorima, odnosno sa zapadom i jugoistokom Evrope. Naš cilj ostaje izgradnja mosta na rijeci Savi kod Gradiške, ali taj projekat zavisi od Hrvatske, odnosno njene upućenosti na sredstva EU“, dodala je Cvijanovićeva.\nOna je najavila da će se raditi i na izgradnji autoputa na Koridoru Pet ce, koji je jedan od najvažnijih projekata saobraćajne infrastrukture u Jugoistočnoj Evropi.\n„U okviru projekta izgradnje mreže autoputeva u Republici Srpskoj, vode se pregovori sa kineskim partnerima za izgradnju autoputa na dionici Glamočani – Banjaluka – Mrkonjić Grad – Mlinište čime se obezbjeđuje nastavak autoputa Gradiška – Banjaluka u pravcu juga“, rekla je Cvijanovićeva.\nPrema njenim riječima, u okviru ključnih kapitalnih investicija u zdravstvenom sektoru nastaviće se projekat rekonstrukcije i opremanja Univerzitetske bolnice Kliničkog centra Banjaluka i obezbjediti sredstava za realizaciju projekta izgradnje bolnice u Doboju i Istočnom Sarajevu, te rekonstrukcija i sanacija bolnica u Zvorniku, Prijedoru i Trebinju.\nU oblasti rada i zapošljavanja, navodi Cvijanovićeva, Vlada će dijalogom i saradnjom sa socijalnim partnerima raditi na stvaranju povoljnog ambijenta za privređivanje, unapređenje kolektivnog pregovaranja, ostvarivanje i zaštitu prava zaposlenih konvencionalnim i alternativnim metodama rješavanja sporova.\n„Vlada će `voditi bitku` za svako radno mjesto kroz programe podrške privredi ili kreativnije programe zapošljavanja kako bi sredstva namijenjena za ovu svrhu imala jasno preciziran cilj“, pojasnila je Cvijanovićeva.\nOna je rekla da će Vlada u saradnji sa Savezom sindikata i Unijom udruženja poslodavaca aktivno raditi na povećanju najniže cijene rada, s ciljem poboljšanja ekonomskog i socijalnog položaja radnika.\nCvijanovićeva u ekspozeu navodi da će biti izvršeno reformisanje i inoviranje pravnog okvira uređenja oblasti rada. „Izradićemo i novi zakona o državnim službenicima, kako bi se postigla veća efikasnost i odgovornost admnistracije, ali i veća fleksibilnost, između ostalog, i kad je riječ o premještaju i mobilnosti kadrova“, ističe Cvijanovićeva.\n„Uvešćemo i institut bruto plate, kako bi motivisali i podstakli radnike da se brinu za svoju bruto platu, odnosno, da budu zainteresovani i za uplatu doprinosa, jer će im to biti osnovica za obračun penzije, kada ispune uslove za penzionisanje“, naglašava ona.\nPrema njenim riječima, u cilju utvrđivanja realne ponude radne snage na tržištu rada, biće obezbijeđeno da se evidencije nezaposlenih lica iz Zavoda za zapošljavanje, koji su na evidenciji zbog zdravstvenog osiguranja, vode u Fondu zdravstvenog osiguranja, jer ne čine aktivnu ponudu radne snage.\n„Donijećemo novi zakon o stečajnom postupku, kojim će se na drugačiji i efikasniji način urediti kontrola i nadzor nad radom stečajnih upravnika, a u cilju obezbjeđenja uslova za stvaranje dobrog poslovnog ambijenta i efikasnije sprovođenje stečajnog postupka, kao i efikasnije reorganizacije privrednih društava i transparentnijeg namirenja stečajnih povjerilaca“, kaže Cvijanovićeva.\nOna je napomenula da će u okviru sektorskih politika Vlade, poljoprivreda biti u vrhu prioriteta i biće u funkciji razvoja privrede, zbog mogućnosti da se kroz poljoprivrednu proizvodnju najbrže i najefikasnije iskoriste raspoloživi prirodni resursi, stvori nova vrijednost i sirovinska osnova za razvoj industrije i drugih privrednih grana, ali i zato što se kroz razvoj poljoprivrede doprinosi razvoju ruralnih područja.\n„Razvoj sektora poljoprivrede vidimo kroz obezbjeđenje stabilnosti dohotka i povećanje obima, produktivnosti, stepena tržišnosti i finalizacije poljoprivredne proizvodnje, oslanjanje na održivo korišćenje prirodnih resursa, i uravnotežen ruralni razvoj“, dodala je Cvijanovićeva.\nOna je najavila da će u toku 2015. godine u skladu sa budućim planom razvoja poljoprivrede i ruralnih područja 2015 – 2020. godine, definisati i višegodišnji budžetski okvir za realizaciju mjera finansijske podrške agrarnom i ruralnom razvoju donošenjem zakona o podsticajima, kojim se utvrđuju glavni pravci usmjeravanja sredstava podrške.\nBratunac: Uređen stomatološki kutak za mališane


Vesti online / Srpski informativni portal / Demonstracije u Tuzli, Zenici i Sarajevu i danas\nDemonstracije u Tuzli, Zenici i Sarajevu i danas\nVelike demonstracije u Sarajevu se očekuju za 7. mart\nNa ulicama Tuzle našli su se uglavnom radnici firmi dovedenih do stečaja koji su i podstakli početak protesta u tom i drugim gradovima Federacije BiH, 5. februara. Radnici su prvo protestovali pred sedištem kantonalnog suda i tužilaštva gde su tražili brže procesuiranje odgovornih za lošu privatizaciju firmi čiji je krajnji rezultat njihova propast. Tokom šetnje tražili su i ostvake opštinskih vlasti i što brže imenovanje nove kantonalne vlade.\nIako je Vlada Zeničko-dobojskog kantona juče i zvanično dala ostavku, nezadovoljni građani se time nisu zadovoljili. Naprotiv, više od 500 demonstranata okupilo se i danas u protestnoj šetnji u kojoj su tražili nestranačku vladu, reviziju privatizacija, smanjenje plata u javnom sektoru, preneli su mediji u BiH.\nU Sarajevu se okupilo nekoliko stotina protestanata, koji su ponovo blokirali saobraćaj u blizini Predsedništva BiH. Skup se pretvorio u neku vrstu javne tribine sa koje je, preko razglasnih uređaja, tražena ostavka vlade FBiH.\nIstovremeno, Predstavnički dom Parlamenta okončao je dvodnevnu vanrednu sednicu na kojoj je zaključeno da razumeju opravdane zahteve nezadovoljnih građana, ali i da je u sadašnjim uslovima neophodno očuvati ustavni poredak i bezbednost.\nOd kantonalne vlade je zatraženo da pripremi predloge zakona kojim bi se smanjila primanja izabranih i imenovanih funkcionera, a raspoloživa budžetska sredstva usmerila ka socijalno ugroženim kategorijama stanovništva.\nInače, na ovoj sednici je direktor Federalne uprave policije Dragan Lukač upozorio da "postoje ozbiljne najave" o ponovnim masovnim demonstracijama 7. marta u Sarajevu, tačno mesec dana od demonstracija koje su eskalirale neredima u više gradova FBiH.


Danas širom sveta obeležava se Dan kulturne raznolikosti za dijalog i razvoj – Balkanekspresrb.rs\nDanas širom sveta obeležava se Dan kulturne raznolikosti za dijalog i razvoj\n21/05/2016 Off By\n„Slavljenje kulturne raznolikosti znači otvaranje novih izgleda za održivi razvoj i promovisanje kreativnih industrija i kulturnog preduzetništva kao potencijala za otvaranje miliona novih radnih mesta širom sveta – posebno za mlade ljude, a naročito za žene”, navodi se, izmrđu ostalog, u izjavi gospođe Irine Borkova, generalne direktorke UNESCO-a\nSVETSKI dan kulturne raznovrsnosti za dijalog i razvoj se danas, po petnaesti put, obeležava širom sveta. U našem sve raznovrsnijem svetu, zaštita kulturne raznovrsnosti predstavlja etički imperativ, nerazdvojiv od poštovanja ljudskog dostojanstva, ljudskih prava i osnovnih sloboda.\nSrbija je u skorijie vreme napravila značajne korake na polju poboljšavanja i unapređenja statusa najstigmatizovanijih zajednica u zemlji. U martu ove godine usvojena je novu Strategiju za socijalnu inkluziju Roma za period od 2016-2020. godine, čime se uspotavlja širok dijapazon oblasti u kojima treba dalje da se nastavi sa radom.\n„Slavljenje kulturne raznolikosti znači otvaranje novih izgleda za održivi razvoj i promovisanje kreativnih industrija i kulturnog preduzetništva kao potencijala za otvaranje miliona novih radnih mesta širom sveta – posebno za mlade ljude, a naročito za žene. Kultura predstavlja pokretač održivog razvoja i kao tavka je prepoznata u novoj Agendi održivog razvoja do 2030. godine, koju su Ujedinjene nacije usvojile. Kultura pruža jedinstvenu mogućnost za povezivanje ekonomskih i socijalnih aspekata razvoja – kulturna dobra i usluge imaju identitete, referentne tačke i vrednosti, a ujedno omogućavaju milionima kreatora, umetnika da žive od njihovog rada. Veličanje kulturne raznovrsnosti znači da im se omogući da trguju i podstiče ih da obogate kulturni pejzaž, koji zauzvrat i nas obogaćuje”, rekla je gospođa Irina Borkova, generalne direktorke UNESCO-a.\nPovodom Svetskog dana kulturne raznovrsnosti za dijalog i razvoj, Kancelarija visokog komesara Ujedinjenih nacija za ljudska prava u Ženevi je objavila novi film o adekvatnom stanovanju. Film prikazuje Slučaj više od 60 romskih porodica iz Srbije koje Zahvaljujući postovanju Međunarodnog dogovora o ekonomskim, socijalnim i kulturnim pravima nisu bile iseljene.\nO Svetskom danu kulturne raznovrsnosti za dijalog i razvoj recimo da je UNESCO 2001. godine usvojio Univerzalnu deklaraciju o kulturnoj raznovrsnosti, a u decembru 2002. godine, Generalna skupština UN je u svojoj Rezoluciji proglasila 21. maj kao Svetski dan kulturne raznovrsnosti za dijalog i razvoja.♦\nTagsIrina Borkova UNESKO\nCrna Gora: deset godina od obnovljene nezavisnosti\nRecepti: kocke od keksa, krem sira i bele čokolade


27.06.2014. / 17:52\nBEOGRAD, Nema zabrane izvoza svinjskog mesa u Rusiju, izjavio je danas ministar trgovine, turizma i telekomunikacija Srbije Rasim Ljajić.\nOn je naglasio da nije tačno pisanje pojedinih medija, da je vraćena još jedna pošiljka mesa iz Rusije, istakavši da će isporuke firme “Koteks” biti pod podsebnim nadozorom u narednih 10 isporuka.\nPrema njegovim riječima ovo je poruka svim izvoznicima i proizvođačima da moraju da ispunjavaju sve standarde, ne samo bakteriološke i higijenske, već sanitarne i sve druge, kako bi izvoz mesa na rusko tržište mogao nesmetano da se odvija.\nOn je, novinarima u pauzi sjednice Skupštine Udruženja poslodavaca Srbije, rekao da postoji veliko interesovanje domaćih prozivođača za izvoz mesa na to tržiste, i da su pojedini proizvođači već podnijeli zahtjeve za izvozne dozvole.\nLjajić je prošle nedjelje, po dolasku sa razgovora sa ruskom stranom u kojima je razjašnjen problem sa mesom koje Srbija izvozi na to tržište, rekao da se Srbija u Rusiji provukla bez “crvenog kartona”, iako je mogla da ga dobije.\n“Istraga o slučaju je još u toku”, rekao je on dodao da nađeni propusti vezani za izvoz mesa iz Srbije u Rusiju mogu da se riješe na dnevnoj bazi i da nema sistemskih propusta.\nIstičući da će kontrola ubuduće biti značajno stroža i da ćemo uspostaviti elektronsku komunikaciju sa ruskom Upravom za veterinu, on je naveo da je sad ustanovljen redosljed poteza, počev od toga da će ruski eksperti doći ovdje radi obuke, kontrole i davanja uputstava za izvoz.\nMi smo preveli sa ruskog 4.500 stranice novih pravilnika, deklaracija, uputstava sa izvoznim zahtjevima Carinskog saveza (Rusije, Bjelorusije, Kazahstana), rekao je Ljajić, koji je upozorio da će “ta pravila morati striktno da se poštuju”.\nOn je naveo da su ruski sagovornici podsjetili da “imamo odličnu reputaciju” i da je Srbija jedina evropska zemlja koja u ovom trenutku ima mogućnost i dozvolu za izvoz svinjskog mesa u Rusiju.\n“Spekulacije o crvima iz naših medija niko nije ni pomenuo”, rekao je Ljajić i još jednom objasnio da crvi nisu pronađeni u mesu, već u otpadu od iznutrica koji se nalazio u kontejneru spremnom za transport ka kafileriji. Tanjug\nTagovi: evropamesorasim ljajicrusijasrbija


Frankfurtska berza počela trgovanje juanom › Made-in-Germany.rs\nNa Frankfurtskoj berzi juče je počelo trgovanje obveznicama denominovanim u juanima, što je prvo takvo tržište juana odobreno van Kine, istakao je izvršni direktor ove platforme, Han Čen.\nPlatforma, čije je postavljanje prvi put najavljeno tokom prošlomesečne posete Kini nemačke kancelarke Angele Merkel, investitorima u Evropi će omogućiti da trguju obveznicama denominovanim u kineskoj valuti.\n“Prvo trgovanje je već obavljeno u ranim satima tržišnih operacija”, navodi se u saopštenju Dojče berze, operatera Frankfurtske berze, koje je objavljeno nakon što je “Međunarodna berza Kina-Evropa” (CEINEX) u 8,00 časova juče ujutru počela da radi, javlja agencija „Frans pres“.\nFrancuska agencija podseća da je novoformirana platforma zajedničko preduzeće osnovano od strane Dojče berze, Šangajske berze i Kineske berze za finansijske fjučerse.\nOd MiG na 19/11/2015 / Finansije, Investicije, Usluge / Ostavite komentar


SRS: Zaustaviti politiku samoubilačkog razbijanja Srbije i smesta odustati od kandidature za ulazak u EU | Hronika\nPočetna strana > Hronika > SRS: Zaustaviti politiku samoubilačkog razbijanja Srbije i smesta odustati od kandidature za ulazak u EU\nSRS: Zaustaviti politiku samoubilačkog razbijanja Srbije i smesta odustati od kandidature za ulazak u EU\nBeograd - SRS smatra da Srbija treba odmah da prekine proces kandidovanja za ulazak u Evropsku uniju, izjavio je član Centralne otadžbinske uprave te stranke Ivan Ninić.\nNinić je na konferenciji za novinare rekao da bi na taj način bila zaustavljena "samoubilačka politika razbijanja srpske države".\n"Brisel i Vašington otimaju Srbiji Kosovo i Metohiju, a nemačka kancelarka Angela Merkel je prilikom posete Beogradu prenela poruku da ulazak u EU nije moguć bez prethodnog odricanja Srbije od Kosova i Metohije", kaže Ninić.\nSRS, prema njegovim rečima, osuđuje izjavu funkcionera DS Dragoljuba Mićunovića da bi Srbija trebalo da pokrene međunarodne pregovore o statusu severa Kosova, jer to, smatra Ninić, pokazuje da se vlast zalaže za podelu južne pokrajine i faktičko priznanje Kosova.\nSRS, kako je dodao, poziva Vladu Srbije i da hitno obustavi tekuće pregovore sa misijom MMF, jer su štetni za monetarnu i fiskalnu politiku Srbije.\n"Tim pregovorima se ugrožava finansijska suverenost i automija Srbije i oni vode ka tome da Srbija postane protektorat Vašingtona", rekao je Ninić.


You are at:Home»Vesti»Srbija druga zemlja u Evropi koja je uspostavila državni Oracle Cloud\n„Kreiranje Državnog Oracle Clouda omogućava potpunu privatnost podataka građana, jer ni jedan podatak ne može izaći van Državnog data centra Kancelarije za IT i eUpravu. Država je ovom investicijom dobila sistem kojim može lakše da upravlja, a koji garantuje sigurnost. Centralizacijom su, takođe, napravljene uštede u budžetu koje iznose oko 2 miliona evra za korišćenje IT infrastrukture – hardvera, licenci i usluga“, izjavio je doc. dr Mihailo Jovanović, direktor Kancelarije za IT i eUpravu, na konferenciji konferencije Oracle IMPACT Day, u okviru koje je predstavljen projekat Državni Cloud, a koja je održana 25. septembra 2018. uhotelu “Metropol” u Beogradu.\n„Uveliko je poznato da su domaći IT stručnjaci veoma cenjeni širom sveta, te smatramo da je ovim konkretnim postupcima Vlada Republike Srbije pokazala jasnu inicijativu i ostvarila konkretne korake ka digitalizaciji i standardizaciji sistema državne uprave. Izborom najnovijih, svetski priznatih tehnologija, Kancelarija za IT i eUpravu zauzeće lidersko mesto u regionu i omogućiti našim IT stručnjacima da rade na najmodernijim sistemima, čime će država dugoročno omogućiti bolje uslove svim svojim građanima i ujedno smanjiti odliv stručnjaka“, izjavio je ovom prilikom Vladimir Knežević, generalni direktor kompanije Oracle Srbija Crna Gora d.o.o.\ndr Mihailo Jovanović Državni Oracle Cloud Kancelarija za informacione tehnologije i elektronsku upravu Oracle Oracle IMPACT Day Vlada Republike Srbije Vladimir Knežević


Predsjednik Čubrilović prisustvovao sastanku kod predsjednika Republike Srpske na kojem su razmotrene uredbe sa zakonskom snagom | NSRS\nPredsjednik Narodne skupštine Republike Srpske i skupštinskog Odbora za ustavna pitanja Nedeljko Čubrilović prisustvovao je danas sastanku kod predsjednika Republike Srpske Željke Cvijanović na kojem su razmatrane uredbe sa zakonskom snagom koje je Vlada Republike Srpske uputila predsjedniku Republike i koje će trajati za vrijeme vanrednog stanja.\nSastanku u Palati Republike u Banjaluci su prisustvovali predsjednik Vlade Republike Srpske Radovan Višković, ministar unutrašnjih poslova Dragan Lukač, ministar pravde Anton Kasipović i predsjednik Zakonodavnog odbora u Narodnoj skupštini Republike Srpske Dušica Šojala.\nNakon obrazloženja sadržaja i potrebe donošenja uredbi koje su dali predsjednik Vlade Republike Srpske i resorni ministri – pravde i unutrašnjih poslova Republike Srpske, te nakon konsulutacija i pribavljenog mišljenja predsjednika Narodne skupštine Republike Srpske, stekli su se uslovi za donošenje:\n1. Uredbe sa zakonskom snagom o rokovima i postupanju u sudskim postupcima za vrijeme vanrednog stanja za teritoriju Republike Srpske;\n2. Uredbe sa zakonskom snagom o prekršaju izazivanja panike i nereda.\nSlična ili ista rješenja već su primijenile zemlje u okruženju u kojima je proglašeno varedno stanje.


(VIDEO) Danas kreće podela zaštitnih maski po domaćinstvima u opštini Apatin - www.025.rs\nwww.025.rs / APATIN / (VIDEO) Danas kreće podela zaštitnih maski po domaćinstvima u opštini Apatin\nNa današnjoj sednici štaba za vanredne situacije opštine Apatin dogovoreno je da se svim građanima apatinske opštine podele zaštitne maske koje je štab uspeo da obezbedi.\n„Sa akcijom se počinje već danas, gde će prvi kontigent zaštitnih maski biti podeljen u Romskom naselju, jer smatramo da su tamo građani najviše socijalno ugroženi i da su verovatno u najmanjem broju uspeli i da nabave zaštitne maske. 1200 maski biće danas odnešeno i podeljeno po domaćinstvima u Romskom naselju, a nakon toga nastavljamo u Apatinu i svim ostalim naseljenim mestima naše opštine. Krizni štab naše opštine uspeo je da nabavi kontigent od 20000 zaštitnih maski, te će biti u mogućnosti da ih potpuno besplatno deli tako što će se obići cela opština gde će svaki član domaćinstva dobiti po jednu masku za višekratnu upotrebu.\nMislim da smo i po ovome jedinstveni kao opština u celoj Srbiji da na ovaj način pomažemo našim građanima. Bila nam je želja da nabavimo i rukavice, do sada to nismo uspeli, ali pokušavamo i dalje i kada to uspemo takođe ćemo ih podeliti našim građanima“, rekla je zamenica predsednika opštine Apatin, Dubravka Korać.\nOna je dodala da zaštitne maske neće dospevati u isto vreme, što znači da će se narednih dana deliti građanima prema količini kako budu dospevale, a volonteri će ih distribuirati po domaćinstvima.\nTags: Dubravka Korać, opština apatin, Podela zaštitnih maski


U Beogradu se od 22. do 25. juna održava sastanak Evropske akcione koalicije za pravo na stanovanje i grad – Balkanekspresrb.rs\nU organizaciji inicijative Ne da(vi)mo Beograd i udruženja Ko gradi grad u Beogradu se od 22. do 25. juna održava sastanak Evropske akcione koalicije za pravo na stanovanje i grad.\nU ovom periodu u našem gradu će se okupiti 28 organizacija stanara, podstanara, stanovnika socijalnih stanova, skvotova, žrtvi prinudnih iseljavanja, profesionalaca i istraživača koje se širom Evrope bave dostupnošću života u gradovima.\nEvropska koalicija je nastala 2013. godine kako bi se uvezali lokalni napori u borbi protiv održavanja i produbljivanja društvene segregacije koja nastaje sa privatizacijom i komercijalizacijom stanovanja, javnih prostora i drugih resursa. Naši zajednički zahtevi su političke, ekonomske i društvene promene koje će omogućiti pristojno stanovanje za sve i efektivno učešće u donošenju odluka koje se tiču resursa naših gradova. Više o koaliciji možete naći na housingnotprofit.org.\nTema beogradskog sastanka su lokalne borbe za dostojanstven život u gradu u kontekstu sve veće finansijalizacije stanovanja, koja nekretnine posmatra isključivo kao investiciona šema.\nU subotu 24. juna, u Centru za kulturnu dekontaminaciju, počinje javni deo programa.\nOd 15,30 časova, Manuel Aalbers, sociolog i planer sa Univerziteta Leven u Belgiji će održati predavanje o finansijalizaciji stanovanja, njenim uzrocima i posledicama koje ima po život u evropskim gradovima.\nCentralni događaj planiran je na istom mestu od 17 časova gde će se na panel diskusiji razgovarati o konkretnim problemima dostupnosti i kvaliteta stanovanja i strategijama borbe za pravednije gradove sa članicama Evropske akcione koalicije za pravo na stanovanje. Radni jezici za oba događaja su srpski i engleski (sa simultanim prevodom).(Press KDB)♦\nTim Protiv diktature poziva građane 23. juna da protesvuju


UIO je 9. oktobra raspisala tender za nabavku i instaliranje video nadzora na graničnim prelazima u BiH i objektima koje koristi, težak 2,5 miliona KM, o čemu je portal CAPITAL pisao u tekstu UIO BiH za video nadzor daje 2,5 miliona KM.\nNakon što je jedan od ponuđača uložio žalbu, UIO je donijela odluku o obustavljanju postupka dok Kancelarija za razmatranje žalbi BiH ne donese odluku po toj žalbi.\nTenderom je ponuđačima bio ostavljen rok za dostavljanje ponuda do 20. novembra.\nPonuđači su dužni i da izdaju garanciju na isporučenu i ugrađenu robu i to minimalno za 12 mjeseci od dana primopredaje.\nU tenderskoj dokumentaciji je navedeno da je novac za ovu nabavku planiran u budžetu UIO za 2018. godinu.\nTagovi: izborizdvajamopostupaktenderuiovaznovideo nadzorzalba


Izvor\tN1\tjun 20, 2018\nVlasnici kažu da nisu očekivali da svi piju samo pivo.\nVlasnici nekih lokala kažu da nisu očekivali toliku navalu fudbalskih navijača na pivo, pa se dešava da u ponekim mestima nema dovoljno napitka od hmelja.\nKonobari kažu da navijači piju samo pivo i da je to takođe problem i za dobavljače kojima ponestaju zalihe.\nOni predviđaju da će se problem rešiti sam jer će fudbalskih fanova biti sve manje kako turnir bude odmicao jer će već polovinom turnira 16 ekipa ići kući pa sa njima i njihovi navijači.\n« Kanada legalizovala upotrebu marihuane Aerodrom u Orlandu počinje da skenira lica svih putnika »


Centralna banka Kanade zadržala ključnu kamatu na 0,5 odsto\nM. K. 7. septembra 2016. 18:30\nKanadska centralna banka zadržala je danas ključnu kamatnu stopu na 0,5 odsto, izrazivši nadu u ekonomski oporavak u narednim mesecima nakon sumornog prvog polugodišta u 2016. godini, prenosi agencija Frans pres.\nNedavno objavljeni ekonomski podaci za drugo tromesečje 2016. pokazali su najveći kvartalni pad bruto domaćeg proizvoda (BDP) zemlje u sedam godina, na koji su uticali prekid proizvodnje nafte usled velikih požara proletos, kao i sunovrat izvoza, najgori od 2009.\nU saopštenju se navodi da su posledice požara u regionu Alberta, koji je zahvatio preko 500.000 hektara guste šume, kao i pad izvoza od 4,5 odsto, bile „veće i mnogo šireg opsega nego što se očekivalo“.\nProizvodnja nafte je u maju, prema procenama, smanjena za 1,2 milijarde barela dnevno, u vreme dok se kanadska ekonomija i dalje prilagođavala strmoglavom padu cena koje su u 2014. potonule sa nivoa od preko 100 dolara po barelu na ispod 50 dolara, navodi francuska agencija.\nMeđutim, pošto se proizvodnja „crnog zlata“ oporavlja i počinje obnova Fort Mekmarija, u srcu regiona naftnog peska Alberta, ekonomija će ponovo odskočiti, procenila je centralna banka.\n„Banka i dalje predviđa znatan oporavak u drugoj polovini ove godine“, navodi se u saopštenju, i ukazuje na zdravo tržište rada i solidnu potrošnju, ali i na neizvesnost u pogledu napredovanja investicija preduzeća.\ncentralna banka Kanadeključna kamata


EUFORIJA U ZAGREBU POSLE NOVOG USPEHA Hrvati tvrde da su najuspešnija sportska nacija na svetu /VIDEO/\nNekoliko meseci nakon velikog uspeha fudbalera, na zagrebačkim ulicama ponovo je bilo više desetina hiljada ljudi koji su slavili sportski podvig. Ovoga puta, povod za doček bilo je osvajanje Dejvis kupa, a taj teniski uspeh propraćen je i zanimljivim stavom o tome ko je "najsportskiji narod na svetu".\nHrvati su, podsetimo, drugi put u istoriji osvojili najstarije reprezentativno sportsko nadmetanje na svetu, i to pobedivši u gostima Francusku sa 3:1 u finalu odigranom u Lilu.\nDoček teniske reprezentacije Hrvatske posle osvajanja Dejvis kupa\nTOTALNI ŠMEKER Novak Đoković još jednom potvrdio kakva je LJUDINA\nKako će se od sledeće godine igrati potpuno drugačije nadmetanje nacionalnoj selekcija (18 reprezentacija na jednom mestu i nedelju dana mečeva) u istoriji će ostati zapisano da su prvi pobednici Dejvis kupa bili Amerikanci 2000, a poslednji u ovom formatu Hrvati, 2018. Ali, Hrvati misle i da su najbolji ne samo u "belom sportu", već i u sportu uopšte.\nSlavlje hrvatskih tenisera na bini na Trgu bana Jelačića\nOduševljen dočekom još na aerodromu "Franjo Tuđman" u Zagrebu, gde je bilo i mažoretkinja i vatrogasnog vodenog topa i crvenog tepiha, a potom i pred velikim brojem ljudi na Trgu bana Josipa Jelačića uprkos dosadnoj, dugoj i jakoj kiši, euforija je savladala selektora hrvatskih tenisera, Željka Krajana.\nŽeljko Krajan slavi osvajanje "salatare" u Dejvis kupu\n"Definitivno veličanstven doček. Pričali smo koliko bi se ljudi moglo skupiti i stvarno smo prijatno iznenađeni. Svetski smo prvaci i lepo je da su to ljudi prepoznali", rekao je Krajan i dodao:\nEuforija na ulicama Zagreba\n"Mi smo najuspješnija sportska nacija na svetu!".


Uskoro počinje 11. Slobodna zona ~ Mreza Kreativnih Ljudi\nUskoro počinje 11. Slobodna zona\n2.11.15 bioskop, desavanja, festivali, filmovi, kultura, umetnost No comments\nJedanaesto izdanje filmskog festivala Slobodna Zona biće održano od 5. do 10. novembra u osam bioskopa u Beogradu, Novom Sadu i Nišu najavili su danas direktor i selektor festivala Rajko Petrović, selektorka Branka Pavlović i urednik Noćnih razgovora Ivan Milenković, na konferenciji za novinare u Dvorani Kulturnog centra Beograda. Festival će biti svečano otvoren 5. novembra u 20 sati u Centru Sava, projekcijom dokumentarnog filma Ejmi reditelja Asifa Kapadije, koji daje portret pevačice i kantautorke Ejmi Vajnhaus kakvu je malo ko znao, a otvoriće ga ovogodišnja gošća selektorka Olja Bećković.\nBranka Pavlović je najavila filmove koje je odabrala Olja Bećković, novinarka i glumica, a to su Taxi, Kako prići slonu? i sjajan dokumentarni film Glumica – koji će i otvoriti treće veče Noćnih razgovora, u nedelju 8. novembra.\nU okviru posebne programske ženske linije, Branka je izdvojila francuskog kandidata za Oskara 2016. – film mlade turske rediteljke Deniz Gamze Egruven, Mustang, iznenađenje na festivalu u Kanu u okviru programa 15 dana autora, sa pet neverovatno talentovanih mladih glumica u glavnim ulogama.\nIvan Milenković je najavio Noćne razgovore, koji festivalsku publiku posle projekcija filmova od 21h i ove godine ponovo očekuju u holu Dvorane Kulturnog centra Beograda od 6. do 9. novembra. Uvod u prvo veče čini debitantski film mladog holandskog autora Morgana Knibea Oni osećaju da vatra gori, o migrantima bez nade, nasukanim na evropskim obalama. Učesnici razgovora na temu Kartografija bekstva biće dr Jovan Čekić filozof, (Fakultet za medije i komunikacije) i umetnička grupa Škart.\nVeć drugu godinu za redom tu je i selekcija Cross-Media, koji predstavlja program sačinjen od interaktivnih dela koja eksperimentišu, proširuju i razbijaju tradicionalne narative. To je izbor iz najnovije svetske produkcije interaktivnih dokumentaraca – od kojih je većina višestruko nagrađivana u cross-media kategoriji na filmskim festivalima kao što su IDFA, SXSW, Tribeka. Cross-Media otvara mogućnost da sami krenemo u istraživanje predloženih tema i praktično učestvujemo u stvaranju njihovog narativa. Svi radovi su publici već dostupni online na sajtu festivala freezonebelgrade.org, a od 6. do 10. novembra biće dostupna i u Domu Omladine.\nKao plan za naredna izdanja festivala, Rajko Petrović najavio je da će Slobodna Zona imati takmičarski karakter i da će se nagrade dodeljivati u kategorijama za najbolji angažovani jugoslovenski film, angažovani dokumentarni i angažovani igrani film, film 14+ i najbolji rad u oblasti Cross-medije.


Mitru čestitka, Partizanu plej of? - Sportske.net\nMitru čestitka, Partizanu plej of?\nVuk Rašović veruje da njegov tim može do predvorja Lige šampiona, utakmica protiv Bugara potpuno otvorena. Aleksandar Mitrović dobio priznanje za evropsku titulu, ali je vreme slavlja prošlost.\nTrener fudbalera Partizana Vuk Rašović rekao je danas da njegova ekipa ima aktivan rezultat pred revanš utakmicu trećeg kola kvalifikacija za Ligu šampiona protiv Ludogoreca i da će pokušati da iskoristi prednost domaćeg terena i prodje u plej-of.\n"Vlada pozitivna atmosfera u ekipi, ali nijedna ekipa sa sigurnošću ne može da kaže da će proći dalje. Imamo aktivan rezultat i prednost domaćeg terena, pokušaćemo to da iskoristimo i da se plasiramo u baraž", rekao je Rašović na konferenciji za novinare na stadionu Partizana u Beogradu.\nFudbaleri Partizana sutra od 20.45 igraju protiv bugarskog Ludogoreca revanš utakmicu trećeg kola kvalifikacija za Ligu šampiona. U prvoj utakmici, prošle srede, Ludogorec je pobedio sa 2:1.\nRašović je rekao da su do sada navijači mnogo puta pomogli Partizanu i bili njegov 12. igrač, ali da se nada da energija navijača neće nadmašiti energiju na terenu.\n"Fudbaleri treba da daju impuls navijačima", rekao je trener crno-belih.\nUpitan da li će biti promena u ekipi, Rašović je rekao da neće biti mnogo promena u odnosu na prvi meč u Razgradu, ali da će jedna sigurno biti.\nUpitan koliko je Erik Djemba Djemba spreman da igra, on je rekao da ne može procentualno da kaže koliko je kamerunski fudbaler spreman.\n"On je iskusan i verujem da će pravilno trošiti snagu koliko god da igra i da će dati svoj doprinos", rekao je Rašović.\nOn je dodao da se nada rezultatu koji će doneti ekipi plasman u plej-of.\n"Očekujem isti Ludogorec kao u Razgradu, oni se sigurno neće opredeliti za odbranu, igraće fudbal. 'Otvoren' je rezultat za obe ekipe. O taktici neću sada da pričam, to ćemo da ostavimo za četiri zida, ali se nadam da ćemo napraviti rezultat koji nas vodi u plej-of", rekao je Rašović.\nTrener crno-belih dodao je da želi dobre pojedince na terenu, ali da pre svega želi da se oni uklope u tim.\n"Imamo neverovatnu želju i ima prostora da napravimo veliki rezultat", rekao je Rašović.\nNapadač Partizana Aleksandar Mitrović rekao je da je gledao prvu utakmicu i da, i pored toga što smatra da je Ludogorec dobra ekipa, Partizan može dalje.\n"Ludogorec je dobra ekipa, možda nam manje leži nego Širak, ali s njima može da se igra. Da smo bili koncentrisaniji u prvom meču, imali bismo i bolji rezultat. Mi smo jedna celina, ekipa, i možemo da idemo dalje", rekao je Mitrović.\nSportski direktor Partizana Albert Nadj je pre početka konferencije za novinare uručio Mitroviću plaketu zbog uspeha koji je postigao na Evropskom prvenstvu za omladince u Litvaniji.\n"Hvala svima na čestitkama i ljudima iz kluba koji su bili uz mene na svakoj utakmici. Ovo je veliki uspeh za srpski fudbal i nas same, ali nema mnogo vremena za slavlje, okrećemo se novoj utakmici. Atmosfera je fenomenalna i momci jedva čekaju da počne utakmica", rekao je Mitrović.\nUspeh mladim fudbalerima čestitao je i Rašović, rekavši da su napravili veliku stvar za srpski fudbal i da je velika čast što je Mitrović bio deo te ekipe koja je postala šampion Evrope.


Izdavanje stanova Beluće - Moja Nekretnina\nBeluće, Mladenovac, Beograd\nZa koliko se može izdati stan na lokaciji Beluće?\nAktuelna ponuda za izdavanje stanova Beluće\nProsečna cena kada je u pitanju Izdavanje stanova Beluće\nNa teritoriji Beluće u proteklih mesec dana nije objavljen veliki broj nekretnina kako za izdavanje tako i za prodaju. Zbog toga podaci o prosečnoj ceni izdavanja-prodaje nekretnina na ovoj lokaciji nije reprezentativan.\nStanovi za izdavanje Beluće\nTretnutno je u na srpskom tržištu nekretnina u ponudi 0 oglasa za izdavanje stanova Beluće. Ovde ih možete pogledati:\nProcena vrednosti nekretnine Beluće


DVE SAOBRAĆAJNE NEZGODE KOD BISTRICE: Jedna osoba teže povređena | Direkt.rs\nPočetna Hronika DVE SAOBRAĆAJNE NEZGODE KOD BISTRICE: Jedna osoba teže povređena\nNa magistralnom putu od Prijepolja ka Novoj Varoši u mestu Bistrica došlo je do saobraćajne nezgode kada su se pod još neutvrđenim okolnostima sudarila dva kamiona, saznaje agencija RINA.\nNa lice mesta izašle su vatrogasne ekipe, čiji su pripadnici sekli kamion kako bi izvukli povrđene.\nU ovom udesu povređeno je nekoliko lica, a mladić star 33 godine sa teškim telesnim povredama prebačen je u prijepoljsku bolnicu.\nNa samo nekoliko kilometara dalje, dogodila se još jedna saobraćajna nezgoda kad je putnički automobil udario u autobus koji se nalazio ispred njega.\nPutnički automobil udario u autobus, foto: Rina\nSaobraćaj na ovoj deonici puta je obustavljen, a tačan uzrok nezgoda znaće se nakon što pripadnici policije izvrše uviđaj.\nUdes na auto-putu: 9 povređenih, među njima četvoro dece\nČetiri osobe poginule, tri povređene u saobraćajnoj nesreći kod Loznice\nDirektni sudar kod Tutina, desetoro povređenih, među njima i deca


Stamatović: Nisam opasan za Srbiju kako tvrdi SNS\nBeta 17. aprila 2018. 12:20\nPredsednik Zdrave Srbije (ZS) Milan Stamatović izjavio je danas da „nije opasan za Srbiju“, kako su ocenili funkcioneri Srpske napredne stranke, već da se jasno protivi poklanjaju Kosova.\n„Naprednjake je očigledno zabolelo što je ZS deo fronta zdravih nacionalnih i gradjanskih snaga koje smatraju da niko osim gradjana Srbije, pa čak ni samodržac Vučić (Aleksandar), nije suveren i vlastan da NATO okupatorima i koalicionim prijateljima Tačiju (Hašim) i Haradinaju (Ramušu) poklanja 17 odsto srpske državne teritorije“, naveo je Stamatović u saopštenju.\nOn je to kazao, reagujući na izjavu člana Glavnog odbora SNS Dušana Kozareva koji je sinoć ocenio da javni nastupi Stamatovića pokazuju koliko je važno da se „neozbiljni i neodgovorni ljudi voljom gradjana drže podalje od važnih državnih funkcija i visoke politike“.\nStamatović je tim povodom istakao, da je takvom izjavom počeo „lov“ na njega, samo zato što je kritikovao predsednika Srbije i SNS Aleksandra Vučića zbog najava da će Srbija učestvovati na samitu EU u Bugarskoj.\nOn je istakao da je funkcionere SNS „zabolelo“ i to što traži od patrijarha Irineja da se sedište Srpske pravoslavne crkve vrati u Peć, ali i to što je pozvao Ustavni sud da sudi po Dušanovom zakoniku.\nPrema njegovim rečima, citirao je delove Dušanovog zakonika oslanjajući se na činjenicu da je najveći srpski vladar štitio narod i od vlastite potencijalne samovolje.\nKozarev je juče istakao da se „srećom po Stamatovića“, srpsko zakonodavstvo neće vraćati na drakonske kaznene mere iz Dušanovog zakonika, jer bi to za mnoge, pa i Stamatovića, bilo veoma bolno.


Energyobserver - TRAŽI SE REFORMA EU SAMITA KAKO BI SE BLOK BOLJE NOSIO SA TRAMPOVOM EROM\nTRAŽI SE REFORMA EU SAMITA KAKO BI SE BLOK BOLJE NOSIO SA TRAMPOVOM EROM\nZemlje EU rade na preoblikovanju svojih samita kako bi se unapredila efikasnost u uslovima izazova koje nameću američki predsednik Donald Tramp, Kina i drugi strani akteri, navodi se u zvaničnim beleškama u koje je EURACTIV.com imao uvid. To preispitivanje deo je debate pokrenute u okviru rotirajućeg predsedavanja EU, a trenutno predsedava Finska, sa ciljem da se efikasnije "isporučuju" ciljevi EU, posebno oni iz Strateške agende koju su u junu usvojili lideri bloka.\nFinska je pripremila dokument o tome kako unaprediti funkcionisanje Saveta oko koga su se članice okupile. Međutim, Nemačka, Francuska, Holandija i Irska smatraju da to treba da se odnosi i na Evropski savet, sudeći prema zapisniku sa prošlomesečnog sastanka ambasadora.\nNavodi se međutim da nacionalne težnje da se preoblikuju EU samiti mogu da dovedu do trvenja sa predsednikom Evropskog saveta koji je odgovoran za organizaciju okupljanja lidera EU.\nOčekuje se da novi predsednik Evropskog saveta Šarl Mišel sačini svoje preporuke posle konsultacija sa prestonicama.\nMeđutim, neke članice, poput Nemačke i Italije, ukazuju na značaj unapređenja koordinacije rada ministara i lidera u spoljnoj politici.\nPostoji "potreba za doslednošću između Evropskog saveta i Saveta EU ministara spoljnih poslova" u spoljnim odnosima, ocenila je, prema zapisniku, Italija.\nNapeti odnosi sa SAD od Trampovog izbora, jačanje Kine i konstantne pretnje Rusije doprineli su da spoljni odnosi budu visoko na agendi lidera EU poslednjih godina.\nNeki poznavaoci prilika međutim ukazuju na nacionalne napore sa ciljem da se utiče na Evropski savet.\nPrema zapisniku, generalni sekretar Saveta upozorio je da je na predsedništvu svake institucije da koristi svoje metode rada.\nVeze Saveta i Evropskog saveta u nekim oblastima, uključujući spoljne poslove, mogu da budu na dnevnom redu tokom preispitivanja metoda rada Saveta, smatra generalni sekretar.\nMeđutim, neke članice, posebno Francuska, insistiraju da se pitaju o tome kako će samiti raditi. Kada se to pitanje ponovo našlo na dnevnom redu ambasadora EU, takođe u julu, Pariz je istakao da Evropski savet treba da bude uključen u ponovnu procenu metoda rada Saveta, sudeći prema zapisniku u koji je uvid imao EURACTIV.\nPariz je takođe predložio da novi Evropski savet, zakazan za oktobar, ispita napredak ostvaren u razgovorima.\nStrateška agenda za 2019-2024. uključuje poglavlje koje se odnosi na bolju isporuku ciljeva, uključujući petogodišnji master plan.\nFinska je pustila u opticaj neku vrstu upitnika kako bi se videlo mišljenje članica o implemetaciji strateške agende i kako bi Savet mogao da prioritizuje neke elemente agende, posebno oko približavanja EU njenim građanima.\nTaj prioritet biće veoma značajan u prvoj polovini narednog mandata jer nova predsednica Evropske komisije Ursula fon der Lajen namerava da organizuje konferenciju o budućnosti Evrope na kojoj će građani i EU institucije "na ravnoj nozi" razgovarati o funkcionisnaju bloka.\nTokom sastanka ambasadora EU sredinom jula, Francuska, Španija, Švedska, Slovačka, Portugalija, Kipar, Bugarska i Malta istakle su potrebu da se EU približi njenim građanima.\nFinska se nada da će biti vremena da se o tim pitanjima razgovara, s obzirom da će u prvim mesecima njenog predsedavanja EU biti manje zakonodavnih prioriteta.\nU sklopu preispitivanja nadležnosti Saveta, članice, uključujući Francusku, Belgiju, Češku, Švedsku, Letoniju, Grčku, Hrvatsku i Slovačku, žele da ta institucija prati odluke ministara i EU lidera.\nU međuvremenu, Nemačka je posle svakog sastanka Saveta naglašavala značaj slanja "pozitivnih" poruka građanima EU.\n28.08.2019 · REFORME_EU


TVSA/Nakon gašenja fabrika duhana u Mostaru i Banjoj Luci, na redu je Sarajevo (VIDEO) – TVSA.BA\nNedjelja, 22 Maja, 2022 9:47\nNaslovna/Vijesti/Biznis/TVSA/Nakon gašenja fabrika duhana u Mostaru i Banjoj Luci, na redu je Sarajevo (VIDEO)\nTVSA/Nakon gašenja fabrika duhana u Mostaru i Banjoj Luci, na redu je Sarajevo (VIDEO)\nČetvrtak, 10 Februara 2022, 20:00\nNakon gašenja fabrika duhana u Mostaru i Banjaluci, sada je na redu da se proizvodnja zaustavi i u sarajevskoj. Tim činom praktično se ide prema gašenju i uzgoja duhana u BiH – jednoj od najznačajnih privrednih grana.\nProizvodnja duhana u BiH datira od 17. stoljeća i to najprije u Hercegovini. Razvojni impuls dobija otvaranjem fabrika u Banjaluci, Sarajevu i Mostaru u vrijeme Austrougarske. No pravi razvojni uzlet desio se tek u socijalističkom periodu kada je ona bila jedan od nosilaca privrednog razvoja. Nakon Dejtona, vlast usmjerava primarnu i prerađivačku proizvodnju ka nestanku, stav je Sindikata.\nPIC neće dozvoliti podrivanje nadležnosti državnog VSTV-a\nBijela kuća traži da Trudeau okonča blokadu kamiondžija\n[…] TVSA/Nakon gašenja fabrika duhana u Mostaru i Banjoj Luci, na redu je Sarajevo (VIDEO) 0 0 vote Article Rating […]


IAA premijera: Susret nove Opel Corse sa modelom Corsa GT - Automagazin\nOpel proslavlja tri svetske premijere na ovogodišnjem Međunarodnom sajmu automobila u Frankfurtu ( IAA), koji će biti otvoren za posetioce od 12. do 22. septembra...\nNova Astra sa agregatima visoke efikasnosti, Grandland X Hybrid4 sa pogonom na svim točkovima (WLTP1 potrošnja goriva, izmereno, kombinovano: 1,6 l/100 km, 37 g/km CO2; NEDC2: 1,6 l/100 km, 36 g/km CO2) i nova šesta generacija Corse u tri verzije. Najprodavaniji mali automobil (više od 13,6 miliona jedinica) poseduje električni pogon, a zajedno sa modelom Corsa-e Rally , koji takođe debituje na IAA Salonu, stvara bazu za takmičarski automobil sa nultom emisijom štetnih gasova. Na IAA Salonu, pored nove Corse, biće predstavljen i specijalni gost – Corsa GT iz 1987. u žutoj boji, redak model koji svedoči o 37 godina zabave i uspeha ovog modela. Ovaj, ne tako star oldtajmer, stigao je od svog poslednjeg doma u Portugalu do Opelove radionice za klasična vozila u Riselshajmu. Odatle će voziti do IAA Salona u Frankfurtu, sa ciljem da doprinese tradiciji i poveća uzbuđenje prilikom predstavljanja nove Corse.


Znanje je roba (na popustu) - Jovana Đurović - Peščanik\nZnanje je roba (na popustu)\nBritanski ministar visokog obrazovanja Joe Johnson nedavno je predstavio novu verziju plana o skraćenom, dvogodišnjem fakultetskom obrazovanju. Naime, dvogodišnje osnovne studije koje bi univerziteti imali u ponudi sastojale bi se od istog broja predmeta kao trogodišnje, ali bi kursevi – pa tako i čitave studije – bili „ubrzani“ (accelarated degree). Šta to „ubrzanje“ tačno predstavlja i kako bi se ono postiglo još nikome nije jasno. Ideja predložene reforme je da se školarine smanje za 20% u odnosu na školarine trogodišnjih studija. Dakle, umesto da se smanje školarine na godišnjem nivou, ministrovo rešenje je da smanji godine studiranja.\nPrema ovako izvrnutoj logici obrazovanje je samo još jedan od proizvoda koji se prilagođava tržištu. Stoga ono u ponudi mora biti lako za konzumiranje i pristupačno većem broju ljudi. Tako ministar kao pozitivne strane predložene reforme navodi fleksibilnost kratkoročnog studiranja zbog kojeg će studenti moći ranije da počnu da zarađuju, te uštedu za državni budžet iz koga će se sada manje izdvajati za studentske pozajmice. Još jedna prednost ovog modela studiranja prema Johnsonu je izjednačavanje novčane vrednosti sa univerzitetskom ponudom. Drugim rečima, ministar tobože uvažava žalbe studenata o lošem kvalitetu obrazovanja koje dobijaju za tako visoke školarine, dok za njihovo rešenje nudi još lošiji kvalitet usluga. Poput pravog marketinškog maga, Johnson uspeva da proda lažnu priču o smanjenju školarina i povećanju kvaliteta obrazovanja.\nNa ovaj predlog, koji bi na britanskim univerzitetima trebalo da počne da se sprovodi od jeseni 2019. godine, reagovali su predstavnici akademske zajednice i neki političari. Portparol Russell Group organizacije koja predstavlja 24 vodeća univerziteta u Britaniji izjavio je da iako univerziteti još uvek ne odbacuju ideju o ubrzanom studiranju, oni izražavaju sumnje u mogućnost primene ovakvog modela na istraživačkim univerzitetima. Angela Rayner, laburistička sekretarka iz senke zadužena za obrazovanje kritikovala je ideju navodeći da godina osnovnih studija trenutno košta £9.250, dok bi prema novom modelu koštala £11.000. Slično govori i Sally Hunt, generalna sekretarka Sindikata za univerzitet i koledž, koja činjenicu o poskupljenju studiranja u dvogodišnjem obrazovnom modelu tumači kao pokušaj da se profitnim koledžima dopusti ulazak u britansko visoko obrazovanje.\nJasno je da iza ovog predloga stoje „mere štednje“ prema kojima se univerzitetsko obrazovanje u Velikoj Britaniji i ostalim evropskim zemljama već godinama agresivno restrukturira. Isto tako je jasno da ovo restrukturiranje, takozvana menadžerizacija obrazovanja, za posledicu ima degradiranje uloge obrazovanja u društvu koje se od javnog dobra pretvara u privilegiju odabranih. O preduzetničkim reformama na britanskim univerzitetima već je bilo reči. U tom smislu se novi Johnsonov predlog samo nastavlja na niz radikalnih promena koje su dovele do zatvaranja čitavih katedri za jezike, kulture i humanističke nauke, te otpuštanja fakultetskih predavača. Paralelno sa tim procesima podstiče se i trend marketinške prodaje univerzitetskih ponuda, putem novih i bogato opremljenih sportskih centara, savremenih kafeterija i butika robe sa univerzitetskim obeležjima.\nU ovakvom stanju stvari, novi predlog ministra Johnsona ne samo da potvrđuje ideju obrazovanja kao tržišne robe, već je podiže na viši nivo, nudeći „obrazovanje na popustu“. U duhu božićnih praznika, ponuda britanskog ministarstva za visoko obrazovanje deluje zaista primamljivo: trogodišnje fakultetsko obrazovanje za samo dve godine studiranja, uz niže troškove i povećanje državnog budžeta. Ne sme nas, stoga, iznenaditi ako jednog dana političke elite predlože smanjenje prosečnog životnog veka, jer bismo tako najefikasnije smanjili troškove države na godišnjem nivou.\nAuthor: Jovana Đurović


Nastavak saradnje sa Rumunima u cilju boljeg povezivanja Banata – TV Kikinda\nIPA projekat prekogranične saradnje Srbija-Rumunija „Unapređenje povezanosti Banata 2“ povezuje četiri četiri prekogranična partnera u zajedničkoj želji da doprinesu međusobnom približavanju ljudi u cilju ekonomskog i društvenog razvoja. Vodeći partner na projektu je JP „Putevi Srbije“, dok su partneri grad Kikinda, opština Žombolj i Regionalni centar za društveno-ekonomski razvoj „Banat“.Biljana Vuksanović, izvršni direktor sektora za strategiju, projektovanje i razvoj u JP „Putevi Srbije” prilikom predstavljanja novog projekta istakla je da je on nastavak odlične saradnje koja je obuhvatila izgradnju nedostajućih sadržaja na graničnom prelazu Nakovo-Lunga .\n-Javno preduzeće „Putevi Srbije“ sa svojim dosadašnjim partnerima realizovaće nastavak prethodnog projekta.On obuhvata rekonstrukciju državnog puta od Kikinde do Nakova u dužini od skoro dva kilometra – napomenula je Biljana Vuksanović.\nI Vlada Vojvodine podržava projekte koji će soprineti boljoj razvijenosti Banata.\n-Region Banata svojevremeno je bio jedan od najnerazvijenijih , međutim najnoviji ekonomski pokazatelji govore da je značajano porastao broj investitora. Veliku ulogu u tome imaju aktivne mere od strane Republike i Pokrajine – rekao je Pavle Počuč, zamenik pokrajinskog sekretara za privredu i turizam.\nOsim rekonstrukcije dela državnog puta Kikinda- Nakovo, predviđeno je i solarno osvetljenje novoizgrađene biciklističe staze duge osam kilometara. Saša Tanackov dodaje da je otvaranje ovog graničnog prelaza bio jedan od ključnih trenutaka u ekonomskom razvoju grada u proteklih nekoliko godina.\n-Granični prelaz direktno je odgovoran što smo dobili investitora poput „Zoppasa“, kao i za veliku cirkulaciju ljudi. U prethodnih pet godina granicu je prešlo nešto više od 800.000 ljudi od čega su 76 odsto strani državljani – dodao je Saša Tanackov, član Gradskog veća.\nOsim u srpskom, infrastrukturna ulaganja obuhvatiće i rumunski deo Banata. Pored pomenutih radova projektom je predviđeno održavanje različitih događaja i edukacija za najmlađe učesnike u saobraćaju. Za sve aktivnosti opredeljeno je 1,3 miliona evra , a završetak projekta planiran je za jul 2021. godine.


pink.rs | VUKOIČIĆ ZA PINK: Očekujem da će se tokom suđenja Belivuku i njegovim ljudima doći do političke pozadine, jako je bitno da se vidi ko je sve iz institucija Srbije stajao iza njih! (VIDEO)\nVUKOIČIĆ ZA PINK: Očekujem da će se tokom suđenja Belivuku i njegovim ljudima doći do političke pozadine, jako je bitno da se vidi ko je sve iz institucija Srbije stajao iza njih! (VIDEO)\nKomentarišući brutalnost zločina koje su radile organizovane kriminalne grupe okupljene oko Velje Nevolje, politikolog Jelena Vukoičić, rekla je za NOVO JUTRO TV PINK da je jako bitno ceo slučaj istražiti do kraja, kako ništa i niko ne bi ostao zaštićen.\nVukoičić je rekla da ovakve slike brutalnosti nikada do sada nismo videli, i dodaje da je podjednako jezivo to što vidimo koliko je ova kriminalna grupa bila moćna i jaka i koliko su bile velike njihove ambicije.\n„Neki od ovih najokorelijih kriminalaca su se već ponudili da budu svedoci saradnici, tako da će dokaznog materijala biti sasvim dovoljno“, rekla je Vukoičić.\nKako kaže, nada se da će se tokom suđenja doći do političke pozadine i da, jer je, dodaje, jako bitno da se vidi ko je sve iz institucija Srbije stajao iza njih.\n„Moguće da su umešane i organizacije van zemlje, ali sve treba da se ispita“, rekla je ona.\nVukoičić dodaje da smatra da je ovo jako široka organizacija i da će biti zanimljivo posmatrati to suđenje, kao i da je značajno da se sve ovo rasvetli do kraja.\nAdvokat Nenad Vuković je rekao da kriminal pušta pipke na sve strane i da je kao pravnik koji se bavi krivičnim pravom, dobro upoznat sa tom materijom, kao i da je jako važno da se već u toku postupka ustanovi i da se tim ljudima oduzme protiv pravno stečena imovinska dobit.\n„Okrivljeni ili osumnjičeni imaju pravo da se brane, pri čemu imaju pravo i da lažu. Zbog tog pokušaja da se uvođenjem nekih političkih i medijskih aspekata u jedan postupak, treba biti posebno oprezan“, rekao je Vuković.